Pulleritsu/Scanpixi spordiblogi: november 2014\nPullerits: Milles peitub suure pehmoväitluse tuum?\nPärast eelmise nädalavahetuse suusatrenni musta ja vesise jääga asfaldil, mis tekitas furoori üle Eesti ning jõudis isegi Eesti Ekspressi veergudele, sain sõnumi ühelt rahvusvaheliste tiitlitega pärjatud mehelt, kes, olles lugenud siin blogis esmaspäevast sissekannet «Kuidas lumeta kõva trenni teha?», kirjutas, mis seal salata, tunnustavalt: «Võimas motivatsioonipostitus jälle Priidu sulest.» Ent ta märkis, pealtnäha tagasihoidlikult, et on isegi läbinud suuskadega pikki-pikki maid radadel, mis paljudes kohtades liivased ja kivised, ning tunnistas, et kui tahta, saab igal pool suusatada. Ja lisas, et on samuti ligilähedastes oludes, nagu ma pühapäeval, äsja trenni teinud.\nMillest siis selline üleriiklik imestus, kui uudist tegelikult ju pole?\nNüüd jõuame karmi tuumani, mille esitan küsimuse vormis: kas teie ei ole märganud, et tänapäeval imestatakse üldse liiga paljude asjade üle, mis veel kaks kümnendit tagasi olid täiesti normaalsed, tavalised, argised?\nJah, me saame ju kõik aru, millest räägin.\nAga suur pilt on palju laiem – ja kurjakuulutavam –, kui esimese hooga paistab.\nNagu teate, põhjustas Eestis samasugust furoori, nagu too foto minu nädalalõpusuusatamisest, 25 küsimusest koosnev kõva mehe test number 2. Olen saanud pööraselt tagasisidet – hämmastavalt paljud inimesed on seda testi täitnud. (Isegi naised, kuigi see polnud neile mõeldud, ammugi mitte kalibreeritud.) Nii mitmedki on pidanud vajalikuks seda kommenteerida. Üleolevalt. Ülbitsevalt. Miks?\nJu sellepärast, et said hirmus vähe punkte. Olgu, kaks väidet olid seal irriteerimiseks – üks auto suuruse ning teine ülikondade arvu ja hinna kohta –, aga kõik muu, mööngem, oli ju täiesti asjakohane, adekvaatne, mõistlik, arukas, põhjendatud, eeskujulikult mehelik. Aga ju siis isegi see, et kahte küsimust võis tõesti pidada testi koostaja irritatsiooniks, ei aidanud mõningaid, et nad noid arvestamata saanuks kokku punktisumma, mida arvanuks end väärivat – ja see, et neile vaatas sealt otsa enda kriitiline portree, ajaski nad üleolevaks ja ülbitsevaks. See oli karm tõde, mis neile ootamatult näkku lajatas.\nJa selleks, et oma pettumust iseendas paremini alla neelata, hakkasidki nad mulle ette ja taha heitma muudkui ja üksnes seda, et auto mass ja ülikondade arv ei ole mingi näitaja – nagu see olnuks seal peamine. Veel kord: ei olnud. Ent kuidas sa saad oma pettumusest iseendas üle olla: loomulikult avalikult seda, mis pettumust valmistas, tobedaks, naeruväärseks, mõttetuks, tühiseks jne kuulutades. Aga milline noist ülejäänud 23 punktist oli selline, mis normaalset meest ei peaks iseloomustama?\nToo laiem ja kurjakuulutavam järeldus, mida paljud näha ei taha, aga mis vaatab vastu nii üliimestunud vastukajast minu pühapäevasele suusatamisele kui üleolevast suhtumisest kõva mehe testi 2, on see – ja kuulake nüüd, palun, tähelepanelikult: kui argine pühapäevane trenn kuulutatakse üle-eestilises nädalalehes sensatsiooniks ja kui normaalse mehe omadusi väärtustav test kuulutatakse absurdseks, siis kes on sellises nõrgas ühiskonnas need jõud, kes suudavad seda ühiskonda, selle ühiskonna nõrgemaid liikmeid, nagu naised ja lapsed, kaitsta näiteks idas muskleid ja rammu paisutavate jõudude eest? Kes on need, kelles leidub võitlusvalmidust ja -tahet noile vastu astuda? Kelles on üleüldse jaksu ning füüsilis-moraalset suutlikkust noile vastu astuda? Selles on kogu temaatika tuum, mõistate? Kas need mehed, kes jagavad euroopalikke moodsaid pehmoväärtusi, on kriitilises olukorras võitlusvalmis, kas neile saab loota, kas neist on vastuhakkajat, kas neist on kodu- ja isamaa kaitsjat, kas neile võib Eesti raskel ajal loota?\nMina ei julge sellistele meestele loota. Ja selles ongi kogu selle pehmo versus kõva mees temaatika kese, essents, tegelik mõte.\nKahju, kui seda näha ega mõista ei suudeta, vaid takerdutakse pilti, kus inimene teeb trenni, ja näägutatakse-kaagutatakse detailide kallal, et mis tähtsus on auto massil ja ülikondade arvul.\nAga elu ongi vist selline, et ainult mõned üksikud suudavad näha suurt plaani ja hall mass sipleb tühistes pisiasjades.\nA jeep descending in the beginning of Steelbender Trail, Moab, Utah. 26. aprill 2012. Pildistanud Priit Pullerits. (Suuremalt vaatamiseks klikkida pildile.)\nFotod 1-3: Steel Benderi maasturiraja algus, Moab, Utah. Pildistanud Priit Pullerits\nFotod 4-5: Mill Creeki kanjon, Steel Benderi maasturirada, Moab, Utah. Pildistanud Priit Pullerits\nPostitas: Priit Pullerits @ 19:36 kommentaare: 115\nPullerits: Kuidas kasvatada mehelikku tahtejõudu?\nLumi, olgugi vähene, läinud ja suusatrennidel, mis vaevalt alata said, jälle lõpp? Ei. Pärast tööpäeva õhtupimedas maja taga Swenori klassika-rullsuusad alla ja One Way kepid kätte ning suund Tähtvere spordipargi poole. Kollane helkurvest samuti selga – endine Eesti suusakoondislane Vahur Teppan ju soovitas. Ohutuse nimel.\nTähtvere spordipargis osa ovaalist jääs, osal asfalt väljas. Ei saa sõita suuskadega, ei saa sõita rullidega. Taevast puistab lumehelbeid küll juurde, ent ainult moepärast. Kas see tähendab, et ots ringi ja koju tagasi?\nEi. Supilinna nelja võrdse ristmikuga peatänav, täpselt 850 meetrit pikk nagu Tähtvere spordipargi minunimeline ovaalgi, on täitsa liigeldav. Varasematelgi aastatel seal sügiseti trenni tehtud, järelikult saab ka nüüd teha.\nAsfalt on aastate jooksul autodel liiga kinni sõidetud, kepid ei haagi krobedustesse kuigi hästi, sageli lipsavad tagasi. Tuleb seega neid kõvemini maha lüüa.\nKokku kümme korda edasi-tagasi ehk 20 tänavapikkust. Kõige raskemad, psüühiliselt, on esimesed kolm edasi-tagasi lõiku: sest tead, et see on alles algus ja palju-palju kordi on veel tänavat läbida. Aga viiendast edasi-tagasi korrast läheb kergemaks. Mees, kes pargib oma tumeda Ameerika päritolu hiidmaasturi tänava äärde, soovib jõudu. Jõudu tarvis, vastan. (Tegelikult luiskan: jõudu on piisavalt, rohkem on vaja meelekindlust ja kannatlikkust.)\nNiisiis, kokku õhtul 20 tänavapikkust, lisaks rullsuuskadel teekond kodunt Supilinna ja sealt tagasi koju. Aega kulub 20 sekundit alla tunni ja 40 minuti. Tempo, nagu teada, ei loe, loeb kulunud aeg. Seda kulub piisavalt, et lugeda treening täie ette läinuks.\nÕhtul veel õlavöötme jõuharjutused lisaks.\nSest juba kahe ja poole kuu pärast pannakse Eesti meeste hierarhia taas paika. Igaühel on üks, teistega võrdne võimalus oma kohta välja võidelda. Ja too hierarhia, mis selgub, jääb kehtima terveks aastaks. Ei kõiguta toda mingi muu Estoloppeti sarja ega Frankfurdi või mis iganes maratoni ega ühegi muu ürituse tulemus.\nKaks ja pool kuud on veel jäänud. Ainult. Iga päev, ka kõige lootusetum ja pimedam, on kulla hinnaga.\nJeeps descending along Moab Rim Trail (on right) to Kane Creek Road (on left), Moab, Utah. 26. aprill 2012. Pildistanud Priit Pullerits. (Suuremalt vaatamiseks klikkida pildile.)\nFoto 1: Sealt, otse ees majade vahelt, algab 850 meetri pikkune jäisteks ja pimedateks õhtuteks sobilik rullsuusatamise tänav Tartus. Foto autor: Kristjan Teedema, Postimees/Scanpix\nFoto 2: Herne tänav Tartu Supilinnas, suusatajale parim treeningpaik päevadeks, kui muud rajad on kaetud rullitamist takistava lume ja ohtliku jääga. Foto autor: Aldo Luud, Õhtuleht/Scanpix\nPostitas: Priit Pullerits @ 16:45 kommentaare: 97\nPullerits: Kuidas lumeta kõva trenni teha?*\nLaupäeva hommikupoolikul võtsin toanurgast lõpuks Fischerid. Öösel oli imeõhuke lumekiht maha sadanud, täpselt nagu ilmaennustus oli lubanud. Suundusin Supilinna serva Tähtvere spordiparki.\nSiit esimene õppetund: pühendunud ja korralik spordimees peab ilmateadet jälgima. Kolmapäeva õhtul olin läbinud Frode Estili endistel klassikarullidel 17,7 km ja oleksin neljapäeva õhtul võtnud vaba aja ning sättinud järgmise trenni reede õhtuks. Ent neljapäevane ilmaprognoos lubas reedeks lörtsi ja jäidet, mis teeb rullitamise ääretult ohtlikuks, lausa võimatuks. (Reedehommikuse kiilasjää tõttu loobusin isegi rattaga tööle minemast; läksin jalgsi.) Seega otsustasin reedese trenni teha neljapäeval: läbisin rullidel 20,8 km.\nNädalavahetusel ei saanud rullitamisest enam juttugi olla. Kuid suusatamisest küll.\nSupilina spordipargi minunimelisel 850 meetri pikkusel ovaalil polnud laupäeva hommikupoolikul kedagi (peale mõne ema-isa, kes olid väikelapsed kelgutama toonud). Seega, milline luksus: kogu rada minu päralt! Sõitsin ovaali välimises servas, ajasin sinna isegi sümboolse jäljepaari sisse. Lumekiht oli hakanud tasapisi sulama. Seetõttu polnud libisemine suurem asi. Õigemini, seda peaaegu polnudki. Isegi ainsast, imeväikese kaldega nõlvast tuli end paaristõugetega alla lükata, muidu jäänuks seal lihtsalt seisma. Peagi kattusid suusad raske ja nätske lumekihiga. Liiati puistas taevast kerget lörtsi lisaks. Ühele ringile kulus keskeltläbi viis minutit. 20 ringi ehk 17 km sai läbitud 1:40.40-ga. Aga kiirusest palju olulisem on see, et sai teha erialast treeningut. Ässad ju kinnitavad, et distants ei loe, loeb aeg.\nNüüd igaks juhuks esimese õppetunni kordus. Kas jäi meelde: tuleb jälgida ilmaennustust! Prognoos lubas pühapäevaks vägagi niisket ilma. Mis tähendab, et pühapäeval tuli trenni minna taas hommikul, enne kui päevasoe ovaalil niigi õhukese lumekirme olematuks sulatab.\nPühapäevased olud olidki märgatavamalt dramaatilisemad. Selles mõttes, et õhukesest valgest lumekattest oli järele jäänud tume vesine jää (vt fotol vasakul). Minu eelmisel päeval jäetud jälgedest oli näha, et mitte keegi teine polnud laupäeval suusatamas käinud. Kas nii saab talveks korralikult valmistuda, kui heitlikest lumeoludest maksimumi ei võta?\nKui eelmisel päeval sai suusad veidigi pidama, siis pühapäeval polnud vesisel (teksti toimetamata variandis leidsin siin näpuka: verisel) rajal selleks lootustki. See tähendab, et tuli pühenduda sajaprotsendiliselt paaristõuketööle. Esimesed kümme ringi läbisin 40 minutiga ehk keskmiselt ringi minuti võrra kiiremini kui eelmisel päeval. Siis aga hakkasid olud muutuma.\nKui tund aega sai sõidetud, hakkas päevasoe oma pitserit vajutama. Emajõe-poolne sirge muutus üleni mustaks, imeõhuke vesine jääkiht pudruseks. Tagasihoidlik libisemine muutus vaevaliseks. Ovaali servades sulas jää ja lumi iga ringiga silmanähtavalt, paljas asfalt tungis üha rohkem välja. Küsimus oli selles, kui kaua saan sõita enne, kui olud selle võimatuks teevad.\nOmeti hakkas 18. ringi aegu naeratus näole tikkuma. Hakkasin olukorda nautima. Ja treeningut ka: rohkem kui tund aega ainult paaristõukeid lükatud, kuid jaksan vabalt jätkata. Isegi tüdimust ei tekkinud. Võimust võttis puhas rõõm. Olin otsustanud, et teen kokku vähemalt 20 ringi, kui vähegi saab. Sai. Siis, et teen veel kaks. Said ka need tehtud. Ja siis veel kaks. Need samuti. Kuigi tagasirgel pidi paaris kohas juba hoolega pinnast jälgima, et suuskadega asfaldisse ei takerduks. Ja lõpuks veel kaks.\nKokku seega 26 ringi ehk 22,1 km paaristõukeid 1:48.50ga. Päris hea algus ju eesseisvaks hooajaks?\nÄrge täna küll suuskadega ovaalile minge. Ilmselt oli see juba eile õhtuks muutunud sõidetamatuks. Olete õige aja maha maganud.\nMuidugi ei käinud ma nädalavahetusel trennis Fischeri RCSidega. Ikka vanade, hallide Fischeritega, mis sai umbes kümme aastat tagasi ostetud ligikaudu 900 krooni eest. Selliseid nimetatakse mullasuuskadeks. Minu omad on küll pigem asfaldisuusad.\n* "Lume peal sõidavad pehmod." Anvar Samost (IRL)\nColorado River seen from the beginning of Moab Rim Trail, Moab, Utah. 26. aprill 2012. Pildistanud Priit Pullerits. (Suuremalt vaatamiseks klikkida pildile.)\nFoto 1-3: Priit Pullerits pühapäeval Tartus Tähtvere spordipargi 850-meetrisel ovaalil paaristõugetega trenni tegemas. Fotode autor: Mirko Ojakivi\nFoto 4: Anti Saarepuu üle-eelmisel nädalavahetusel Tartus Lõunakeskuses suusalaadal Maarjamaa osavaima suusatehniku võistlusel. Foto autor: Margus Ansu, Postimees/Scanpix\nPostitas: Priit Pullerits @ 17:03 kommentaare: 120\nPullerits: Tõelise mehe test 2 ehk eraldame pehmod õigetest meestest\nEelmine kõva mehe test osutus äärmiselt populaarseks, see levis mitmeid kanaleid pidi üle Eesti, ent paljud soovisid, et see poleks nii spetsiifiline, ainult vastupidavusalade harrastajaile mõeldud. Tulenevalt lugejate soovist ja ettepanekutest koostasin uue, kõigile meestele sobiva mittepehmo ehk normaalse mehe testi. See koosneb 25 väitest.\nLugege kokku, kui mitme väitega te nõustute!\nSa ei joo alkoholi, suitseta, sh kanepit, ega tarvita narkootilisi aineid ning taunid halastamatult neid, kes seda teevad.\nSa ei pelga võhivõõraid kaaskodanikke valjul ja resoluutsel häälel korrale kutsuda, kui miski nende käitumises sind ja teisi häirib.\nJulged väljendada avaliku arvamuse areenil dominantseks surutud seisukohtadega vastupidiseid arvamusi.\nPead kasulikumaks kulutada aega pigem sportliku vormi edendamiseks kui doktoritöö kirjutamiseks.\nSu keha rasvaprotsent jääb alla 15 või kehamassiindeks alla 24,9.\nSul on vähemalt kolm tumedat triibulist ülikonda, üks neist vähemalt 500-dollariline.\nSa sõidad suure, rohkem kui poolteist tonni kaaluva ruumika autoga, kus su pere saab end lahedalt ja turvaliselt tunda, mitte nagu silgud pütis, nagu Euroopa ja Aasia käblikautodes.\nSa ei löö aega surnuks ööklubides, baarides ega muudes säärastes läbuasutustes.\nOled teeninud aega Nõukogude armees või kui oled liiga noor, siis Eesti kaitseväes ja osaled aktiivselt Kaitseliidu tegevuses.\nPead šoppamist ehk poodlemist tüütuks, mõttetuks ja arulagedaks tegevuseks.\nVähem kui 10 km pikkused teekonnad linnas asjaajamiseks läbid vähegi paslike ilmaolude korral jalgrattaga, mitte autoga.\nTaunid ja põlastad lodevust, selgrootust, põhimõttelagedust, ükskõiksust, osavõtmatust.\nTunned rõõmu, et saad anda suurema summa naisele või lastele, kui nood midagi hirmsasti vajavad ning too teeb neile heameelt.\nVasakliberaalsed vaated elule on sulle üdini vastukarva.\nVähemalt sisimas saad aru, et naised on üldiselt targemad, arukamad ja tublimad kui mehed, kes, muide, ei eruta sind mitte üks raas.\nLööd aastas kaasa vähemalt viiel suurel massispordiüritusel, kuhu sa ei lähe eales lihtsalt osalema ja rahvaga kaasa kulgema, vaid eesmärgiga anda endast parim ning saavutada võimalikult hea, maksimaalselt võimetekohane tulemus.\nSa ei pea tingimata vajalikuks võtta pärast kirurgi laual lebamist ja noa alt läbikäimist valuvaigisteid.\nSöandad esitada avalikult teravaid küsimusi Eestis tuntud avaliku elu tegelastele ja neid oma nime all (mitte anonüümselt ja veebikommentaariumides!) kritiseerida.\nPead multikulti jms ideoloogiaid lääne lühinägelikuks ja hävitavaks idiootsuseks.\nTunned ennast hästi ja kindlalt ülikonnas, sest oskad seda tänu heale rühile väärikalt kanda.\nPõlastad tolerantsuse diktatuuri kui selgrootuse, silmakirjalikkuse ja põhimõttelageduse ilmingut.\nOled veendunud, et abielu on üksnes mehe ja naise vaheline asi.\nTunned enamikku avalikul areenil otsustajaid näo ja nime pidi ning nemad tunnevad sind.\nSa ei pea lörtsi- või vihmasadu piisavaks põhjuseks, et välitreening ära jätta.\nHindad tahtejõulisi, kohuse- ja vastutustundlikke, sihi- ja meelekindlaid, töökaid ja täpseid, julgeid ja võitluslikke inimesi.\n25 korda nõus. Braavo! Ainult kolm sõna: sulle pole konkurente! Või: oled üle prahi!\n23-24 korda nõus. Väga tubli! Oled igati väärt ja eeskujulik mees. Eesti on su üle uhke.\n21-22 korda nõus. Hästi! Võid pea püsti, väärikalt teiste seas ringi käia. Eesti hindab sind kõrgelt.\n19-20 korda nõus. Pole paha! Kahtlemata leidub sinus väärt mehe omadusi. Eesti arvestab sinuga.\n17-18 korda nõus. Asi pole lootusetu! Kuid kindlasti leidub reserve, et end parandada. Eesti lugupidamine tuleb välja teenida.\n15-16 korda nõus. Kesisevõitu tulemus, kas pole? Vaata oma puudused üle, enne kui pole liiga hilja. Eesti ootab sinult palju, palju rohkem.\n13-14 korda nõus. Olgu keerutamata öeldud: olukord on kriitiline. Võta end kätte, inimene! Muidu kannab Eesti sind maha.\n12 ja vähem korda nõus. Oled sa kindel, et oled üldse mees? Kui oled, siis oled puhtatõuline pehmo. Mis sinust Eestile üldse kasu on?\nTähelepanu: lisatud fotodel on pelgalt illustratiivne funktsioon, neil puudub siinses kontekstis igasugune sisuline tähendus.\nView of Moab from Moab Rim, La Sal Mountains in the background, Moab, Utah. 26. aprill 2012. Pildistanud Priit Pullerits. (Suuremalt vaatamiseks klikkida pildile.)\nFotod 1-8: Mehed ründavad suurte autodega Moab Rimi maasturirada Moabi linna lähedal Colorado jõe kaldal Utah' osariigis USAs. Fotode autor: Priit Pullerits\nPostitas: Priit Pullerits @ 11:51 kommentaare: 166\nPullerits: Kõva mehe test ehk kuidas leida oma koht meeste hierarhias?\nÜks vaidlus käib üle Eesti: kes on pehmo ja kes ei ole? Minu roll selle väitluse käivitamises pole olnud väike. Seega leian, et mul on ka teistest mõnevõrra suurem õigus selle teema vaagimisel samm edasi astuda.\nPaljusid kindlasti huvitab, kas nemad on ka pehmod või mitte. Arvestades selle blogi lugejaskonda panin spetsiaalselt teile kokku 21 väitest koosneva küsimustiku, millele vastates saate teada, kas vastupidavusalade harrastajate seltskonnas kuulute kõvade meeste kilda või mitte. Olgu väärjärelduste ja -tõlgenduste ärahoidmiseks rõhutatud: see küsimustik ei sobi pehmonduse mõõtmiseks neile, kes vastupidavusalasid ei harrasta! Nood peavad küsimusele oma olemusest otsima vastust kusagilt mujalt.\nNiisiis, lugege kokku, kui mitme väitega te nõustute!\nAlustad lehe lugemist tavaliselt spordikülgedest.\nEelistad õhtupimedas värskes õhus kahetunnist trenni kahetunnisele teatrietendusele mugaval toolil.\nSul on vähemalt kaks jalgratast, üks maastikul ja teine maanteel sõitmiseks, ning kaks paari suuski, ühed klassika- ja teised uisutehnikas sõitmiseks.\nOled jooksnud maratoni alla kolme ja pool tunni või vähemalt kolm poolmaratoni alla 1:35.\nOled suusatanud vähemalt kolm Tartu maratoni, neist vähemalt ühe läbinud ajaga alla nelja tunni.\nOled käinud kevadel soojal maal vähemalt kahe nädala pikkuses ratta- või muus spordilaagris, et valmistuda suvehooajaks.\nSuudad iga kell teha toenglamangus vähemalt poolsada kätekõverdust.\nSuudad maanteel rattaga sõites – mitte pelgalt pärituult kasutades – hoida üksinda vähemalt kaks tundi ühtejutti keskmist kiirust üle 31 km/h.\nJaksad suusatades läbida ainult paaristõugetega vähemalt 25 km, sh mägisel reljeefil.\nSõidad aastas vähemalt kolm korda rattaga sinna, kuhu muu pere sõidab autoga (mõeldud sõite linnast [elukohast] kaugemale).\nKehaliselt vormist väljas mehed tekitavad sinus nende vastu kaas- ja haletsustunde.\nEi karda ega häbene jalgratturite maanteevõistlusel kaasvõistlejaid korrale kutsuda ega neid läbimõeldult üheskoos tööle innustada.\nSporditraumad ei ole mõnus ettekääne puhkuseks, vaid tekitavad frustratsiooni, millal küll saab jälle spordiradadele naasta.\nSa ei pea nohu, köha ega peavalu piisavaks põhjuseks, et trennist loobuda.\nKui kaks päeva järjest ei ole saanud trenni minna, hakkab südametunnistus piinama.\nOled alistanud mõnel vastupidavusalal vähemalt kaks vastupidavusaladel Eesti koondisse kuuluvat või äsja kuulunud sportlast.\nOled hankinud vähemalt kahelt vastupidavusalade asjatundjalt treeningunõuandeid.\nSa ei kasuta suusatades memmerätti, kui õhutemperatuur on kõrgem kui tosin miinuskraadi.\nSul on oma määrdemees, kes tunneb läbi ja lõhki sinu suuski ja sõiduviisi.\nEnamik Eesti vastupidavusalade praegusi ja endisi koondislasi on sulle vähemalt tere-tuttavad.\nSa ei arva, et igasugused moodsad nutiseadmed aitavad tulemusi paremaks teha, vaid panustad ennekõike ikka trenni tegemisele ehk vaeva nägemisele.\n21 korda nõus: au ja kiitus ja lugupidamine! Te olete supermees, eeskuju kõigile teistele eesti meestele. Braavo!\n19-20 korda nõus: väga tubli! Võite pea püsti ringi käia, sest teis on õige mehe sisu.\n17-18 korda nõus: hea tulemus! Teil pole põhjust ennast häbeneda. Teis on õige mehe ainest.\n15-16 korda nõus: pole paha! Olete täitsa arvestatav mees, kindlasti teretulnud konkurent igaühele.\n13-14 korda nõus: julgemalt, võtke julgemalt! Näha on, et tahtmise alged on teis olemas. Nüüd on vaja vaid rohkem meele- ja otsusekindlust.\n11-12 korda nõus: võtke end rohkem kätte! Mingi kelgunöör te pole, aga vaeva tuleb näha, niisama ei kuku elus miski sülle.\n9-10 korda nõus: ettevaatust ja tähelepanu! Kas teile endale ei tundu, et asi hakkab katastroofiliseks kiskuma?\n8 ja vähem korda nõus: oeh! Teie ainus lootus on, et see küsimustik pole mõeldud teile. Aga kui siiski on, siis...?\nJa nüüd andke ausalt teada, soovitavalt ikka nimeliselt, kui mitme väitega te nõustuda saite!\nA view from Moab Rim Trail down to Colorado River, Moab, Utah. 26. aprill 2012. Pildistanud Priit Pullerits. (Suuremalt vaatamiseks klikkida pildile.)\nFoto 1: Jaanus Laidvee näitab ürgvõimu, pressides üles Moab Rimi järsust maasturirajast. Taamal Colorado jõgi. Foto autor: Priit Pullerits\nFoto 2: Õige mees ei pelga takistusi: Jaanus Laidvee alustab Moab Rimi maasturiraja keerulisima lõigu, Z-turni ründamist. Foto autor: Priit Pullerits\nFoto 3: See pole toenglamang kätekõverduste tegemiseks, vaid pesueht kukkumine Moab Rimi maasturiraja Z-turni lõigult laskudes. Foto autor: Priit Pullerits\nFoto 4: Jaanus Laidvee on just läbinud Moab Rimi maasturirajal Z-turni ning alustab raja ülemise, kõige järsema osa ründamist. Foto autor: Priit Pullerits\nFoto 5: Jaanus Laidvee pressib üles Moab Rimi maasturiraja ülemisest, kõige järsemast osast. Foto autor: Priit Pullerits\nFoto 6: Harrastusratturid väntamas Portugali kõrgema tipu, 1993 meetri kõrguse Torre mäe otsa. Foto autor: Priit Pullerits\nPostitas: Priit Pullerits @ 11:31 kommentaare: 135\nPullerits: Mida tõotab varatalvine ettevalmistus?\nTunnetus hakkas juba lihastesse tulema ning esialgne vastumeelsus taanduma, kui ühtäkki tekkis täiesti ootamatu tõrge.\nSeda tõrget ei suuda summutada isegi armastatud kirjaniku Andrus Kivirähki tunnistus oma kolumnis Eesti Päevalehes, et «[l]oen suure huviga Priit Pulleritsu spordiblogi ja maailm, mis mulle sealt vastu vaatab, on äraütlemata põnev» ega Karl-Martin Sinijärve avaldus, et «[e]ileõhtusel [ilmselt reedesel või laupäevasel] luulelugemisel Uues Teatris tunnustasin Tartut, mööndes, et vanasti elasid Tartus Uku Masing ja Paul Ariste, aga täna elab siin Priit Pullerits».\nSiiski ei takistanud too tõrge osalemast pühapäeval koos Postimehe võistkonna ja veel 15 neljaliikmelise esindusega Tartus Lõunakeskuses suusasõdalase võistlusel. Minu ülesanne oli kolmandal etapil tõmmata esmalt suusaergomeetrit 150 meetrit, siis tabada viie noolega viit õhupalli (nagu laskesuusatamises, oli ka kolm varunoolt) ning iga purutamata õhupalli eest tõmmata 20 trahvimeetrit. Esimeses ringis pidin tegema kolm trahviringi ehk sikutama 60 meetrit, aga kuna vastasvõistkond, kelle liidriks oli endine Eesti suusakoondislane ja USA suusasprindi meistrivõistluste kunagine pronksmedalimees Vahur Teppan, diskvalifitseeriti (sest Teppan sõitis slaalomirajal ühest väravast mööda), õnnestus pääseda teise ringi, kaheksa parema hulka.\n(Teppani ema, Tartu abilinnapea Tiia Teppan ei suutnud esimese hooga kuidagi uskuda, et tema poja võistkond kaotas minu võistkonnale, ja ega Vahur Teppan olnud ise ka varmas emale tunnistama, et ta võistlusmäärusi rikkus, vaid raius talle, et lihtsalt kaotas; kuigi ma ei ole siiamaani saanud veenvat ümberlüket kahtlusele, et Teppan võis tolle kaotuse mu võistkonnale korraldada meelega; et miks – aga seepärast, et ta ise oli ametis suusalaada korraldamisega ja ei saa välistada, et mõni tema võistkonna liige ei läbenud järgmise ringi võistlusaega ära oodata; liiati oli slaalomirada, kus Teppan pärast suusahüpet võistles, ainus, kus oli võimalik endale diskvalifitseerimine korraldada; igatahes on Teppani võistluselt kõrvaldamine samasugune müsteerium, nagu Eerik-Niiles Krossile kehtestatud USAsse sissesõidu keeld.) Teisest ringist mu võistkond enam edasi ei pääsenud; omas vahetuses pidin tegema kaks trahviringi.\nEnt see, mis tõrke tekitas, hakkas tasapisi hargnema oktoobri lõpust, pärast nädalast puhkust päikselises Portugalis, mis oli mõeldud väikse hingetõmbepausina rattahooaja järel. Siis, oktoobri viimasel nädalal, võtsin kapist Norra endise suusaässa Frode Estili Swenori marki klassikarullid ning One Way kepid ja alustasin suusahooajaks valmistumist. Edasine on kulgenud kuivade arvude keeles nii:\nT, 28.10 – rullid (siin ja edaspidi ainult klassikarullid) 16,0 km (1:18.45)\nK, 29.10 – rullid 17,4 km (1:22.15)\nN, 30.10 – EMS ehk elektromüostimulatsioon\nR, 31.10 – rullid 17,4 km (1:19.50)\nL, 1.11 – ratas maanteel 52,9 km (1:38.53), keskmine kiirus 32,1 km/h\nE, 3.11 – rullid 19,1 km (1:27.00)\nT, 4.11 – rullid 19,1 km (1:27.20)\nN, 6.11 – EMS ehk elektromüostimulatsioon\nL, 8.11 – rullid 22,5 km (1:45.15)\nP, 9.11 – ratas maanteel 49,2 km (1:30.35), keskmine kiirus 32,6 km/h\nE, 10.11 – rullid 19,1 km (1:26.10)\nK, 12.11 – rullid 20,8 km (1:37.20)\nN, 13.11 – EMS ehk elektromüostimulatsioon\nL, 15.11 – suusasõdalase võistlus + ratas maanteel 33,8 km (1:03.05), keskmine kiirus 32,1 km/h\nP, 16.11 – ratas maanteel 42,4 km (1:24.38), keskmine kiirus 30,05 km/h\nEelmise nädala kolmapäevast, mil rullitamise tunnetus hakkas juba lihastesse tulema ning esialgne vastumeelsus selle pimedas ja tuules ja üksinduses tehtava treeningtöö vastu hakkas taanduma, ei ole enam rulle sõitnud. Tookord lõi trenni lõpus parema käe küünarnuki siseküljele valu – sinna, teate küll, kus on see ebameeldiv närv, mis teeb vastikut valu, kui ära too koht kahe luu vahel ära lüüa – ja sellest saadik olen küünarnukki hoidnud. Suusasõdalase võistlusel kohtasin Margus Mustimetsa, Eesti üht parimat füsioterapeuti, keda olen sügisel näinud ka Tähtvere spordipargis rullidel treenimas, ja lasin tal käigult katsuda, milles võib olla probleem. Ta mudis ja tõdes, et esialgu midagi hullu ei ole, lihtsalt asfaldi toksimisest tekkinud põrutus. Soovitas pärast trenne panna veerandiks tunniks külma peale ning profülaktika mõttes Voltareni geeliga kolm korda päevas määrida.\nMäärinud olen, aga asfalti rohkem toksinud pole, las küünarnukk pigem rahuneb ja taastub. Praegu ei ole kiiret kusagile, õnneks saab ratta sadulas aeroobset võimekust hoida.\nJeep Wranglers descending Moab Rim Trail, Moab, Utah. 26. aprill 2012. Pildistanud Priit Pullerits. (Suuremalt vaatamiseks klikkida pildile.)\nFoto 1: Vahur Teppan pühapäevasel suusasõdalase võistlusel suusahüpet sooritamas. Foto autor: Margus Ansu, Postimees/Scanpix\nFoto 2: Priit Pullerits suusasõdalase võistlusel noolega õhupalle sihtimas. Foto autor: Margus Ansu, Postimees/Scanpix\nFoto 3: Priit Pullerits ja Vahur Teppan pühapäevasel suusasõdalase võistlusel pärast avaringi. Foto autor: Tiia Teppan\nFoto 4: Eesti endine laskesuusakoondislane Priit Viks suusasõdalase võistlusel suusaergomeetrit tõmbamas. Foto autor: Margus Ansu, Postimees/Scanpix\nFoto 5: Sõudmises olümpiamängudel hõbemedali võitnud Tõnu Endrekson suusasõdalase võistlusel suusaergomeetrit tõmbamas. Foto autor: Margus Ansu, Postimees/Scanpix\nPostitas: Priit Pullerits @ 11:24 kommentaare: 110\nPullerits: Pehmo on uus jobu ehk miks mehed peavad sportima?\nKõigepealt paar avaldust.\nNäiteks: ma olen uhke, et ma ei ole gei!*\nVõi: ma olen uhke, et olen normaalne mees!**\nEdasi: ma olen uhke, et meil on Eesti parim blogi! Vaadake viimaste sissekannete kommentaaride arvu: 135 – 167 – 66 – 127 – 108 – 62 – 79 – 260 – 156 – 213 – 268. Peavoolumeedia peab sageli naba paigast vinnama, et avaldada lugusid, mis nii hoogsalt kaasa tõmbavad ja nii innuga sõna sekka ütlema kutsuvad.\nJa nüüd: pehmonduse levik meeste seas kujutab ohtu meie riigile ja rahvale!\nSel teemal avaldasin teisipäevases Postimehes kommentaari, mis ajas paljud, kes end sest puudutatuna tundsid, marru, aga mille peale – ja ühtlasi minu kõigi eelnevate ajakirjanduses avaldatud kirjutiste peale – ütles üks mitte ainult Eestis, vaid rahvusvahelises teaduses tunnustatud naisprofessor, et ta loeb alati mu arvamuslugusid huviga, sest julgen ujuda vastuvoolu – on näha, et teile ei meeldi leiges leemes loksumine või umbes midagi sellist (sõna-sõnalt ei mäleta) lausus ta –, ning lisas, et enamasti on mul ka õigus.\nSee oli suurim tunnustus – tunnustus rahvusvahelise tippmainega teadlaselt! –, mida olen viimasel ajal saanud, ja millega varustatuna võib kõik oma kriitikud saata poksijate keeles ööbikuid kuulama.\nPaljud ei saanud mu Postimehe kolumni sõnumist kahjuks aru. Või ei tahtnud saada. Sest miks nad muidu keskendusid pisiasjade kallal norimisele. Küll küsiti, miks on minu arvates ainuüksi kätekõverdused ja Tartu maraton - kusjuures see aeti oma rumaluses koguni segamini maratonijooksuga! - meheks oleku mõõdupuu; küll avaldati soovi kaameraga fikseerida, kas ma tõesti suudan 50 kätekõverdust teha. Eks siis seletasin, et panin nimme lati nii madalale, 50 peale, sest see on elementaarne, mida iga vähegi terve mees peab suutma; ja et algul oli mul sportlike näitajate loetelu pikem, aga Postimehe kommentaari maht on 2800 tähemärki (koos tühikutega), mistõttu viskasin ülejäänud välja, jättes sisse 1) kätekõverdused, sest nende tegemise suutlikkust saab igaüks jalamaid kodus järele kontrollida, ja 2) Tartu maratoni kui kõige populaarsema, pikaajalisema, prestiižikama rahva- ja massispordiürituse.\nSamas on õigustatud küsimus, miks siduda antipehmondust just spordiga. Hea meelega seletan.\nNagu te teate, et sport noortes meestes parim iseloomu kasvataja. Alati on olnud. Sport arendab võitluslikkust, mida on vaja igal mehel; sport arendab tahteomadusi, enesedistsipliini, kannatamisvõimet, arusaamist raske töö vajalikkusest, samuti sellest, et ükskõik mille saavutamiseks tuleb vaeva näha. Ehk teisisõnu: sport on parim mehelikkuse vormija.\nMiks paljud pehmomehi õigustavad ja pooldavad? Kerge vastus on, et pehmondus on moevärk. Aga see pole kõige õigem vastus. Õige vastus on see, et paljud ei paindu seda tunnistama, kui tähtis roll on spordil mehe kujundamisel, ja samuti see, et paljudel puuduvad need väärt omadused, mida sport meestes arendab. Seetõttu ongi neist saanud pehmonduse eestkõnelejad ja esiletõukajad. Pehmod – need on sportliku vormita, sültja keha ja iseloomuga, vähese tahtejõuga, puuduliku visaduse, nõrga kannatamis- ja vähese otsustusvõimega, alaarenenud vastutustundega, lodevad ja mugavad, konformistlikud ja selgrootud isendid.\nÜks noor, ilus ja elus kaugele jõudnud naine ütles selliste iseloomutute pehmomeeste kohta: «Iseloomutul on lihtne vältida konflikte ja vastuolusid teiste inimestega, mitte võtta vastu otsuseid või vastutust enda kanda. Ja tead, kui ebaseksikaks sellist asja naised peavad! Minu jaoks võrdub pehmo mingi ollusega, kellega ma tegemist teha ei taha. Naiselik mees ei ole cool ja naistele ei lähe peale, tegelikult on neil endalgi häbi. Nii nagu mehelik naine, on ka naiselik mees häbiväärt asi.»\nKuldsed sõnad, kas pole?\nEdasi väljub küsimus juba kohalikest raamidest. Jah, tõelised mehed võiks ju olla õnnelikud ja rõõmsad, kui osa mehi hakkab pehmoks, sest sedasi ei kujuta nad naiste eest võideldes neile arvestatavat konkurenti. Sest mida normaalne naine soovib: loomulikult seda, et ta saaks mehele kindel olla, mehele loota, talle toetuda, olla veendunud, et mees ei pelga vastutust võtta ja kriitilisel hetkel n-ö alt ära ei hüppa. Pehmomees võib küll algul olla huvitav – loeb küünlavalgel sulle Alliksaare luulet ja lubab veini rüübates tähed taevast alla tuua –, aga kui elu oma täie karmusega lajatab, on tal piltlikult öeldes saba jalge vahel, sest mehelikku iseloomu ja mehelikke omadusi pole.\nEnt meie elus ei käi võitlus ainult kaunima soo esindajate pärast. Valmis tuleb olla võitluseks ka selle nimel, et oma maad ja rahvast, oma naist ja lapsi kaitsta. Seda eriti olukorras, kus meie kõrval asub kõige macholikum riik, mida Euroopas üldse leiab.\nMa tahaks näha, kuidas pehmod oma maad ja rahvast, naist ja lapsi sellise machoriigi eest kaitsevad.\nTegelikult... ma ei taha seda näha. Sest see oleks valus ja traagiline.\nSeepärast peavadki mehed sporti tegema, et mitte muutuda pehmoks. Sittadeks äraandjateks.\n* parafraas Apple’i juhi ja Läti välisministri kelkimisest: «Olen uhke, et olen gei!»\n** ei või olla eales kindel, et mõni idioot sellist ütlemist perverssel nüüdisajal vaenu õhutamisena ei üritaks käsitleda.\nJeeps descending Moab Rim Trail on the edge of Colorado River, Moab, Utah. 26. aprill 2012. Pildistanud Priit Pullerits. (Suuremalt vaatamiseks klikkida pildile.)\nFoto 1: Ott Kiivikas, mees, kelle muskulatuurini ei küüni ükski teine eestlane. Foto autor: Raimond Rooparg, Scanpix\nFoto 2: Jaanus Laidvee ründamas jalgrattal Z-turni rasket lõiku Moab Rim Traili (vt foto sissekande all) pikal ja järsul tõusul. Foto autor: Priit Pullerits\nFoto 3: Venemaa president Vladimir Putin Tuvamaal hobuse seljas. Foto autor: Reuters/Scanpix\nPostitas: Priit Pullerits @ 17:59 kommentaare: 247\nPullerits: Kuidas saavutada jooksus tõeline arenguhüpe?\nHeureka! Nüüd saate kõik lõpuks ometi oma jooksuvõimekuse uuele tasemel viia. Enam ei pea te pikalt ja tuimalt ja sihitult löntsima, sest saan anda teie treeningutele selge, kindla ja konkreetse suuna.\nLeidsin nimelt üles oma vana treeningupäeviku – ja see on oi kui õpetlik!\nMiks te kõigi jooksutulemused seni haledaks ja alla keskpäraseks on jäänud? Kohe nii haledaks, et suurem jagu teist ei oska selles süüdistada kedagi ega midagi teist, kui IAAFi ekspertide koostatud eri alasid võrdlevat punktitabelit, mis teid, maratonihullusesse pööranuid, justkui õiglaselt ei hindavat. Aga sellepärast on jäänud, et te olete «panustanud» kvantiteedile selle asemel, et panustada kvaliteedile.\nVaatame hooaega 1987-1988, mis päädis Souli olümpia-aasta 19. juunil – ülikooli eksamisessiooni ajal (kõik eksamid sooritatud hindele «väga hea») – 800 meetris joostud isikliku rekordiga 1.55,9. (Muide, päevikus on kirjas ka tolle jooksu vaheajad: 13,9 – 26,3 [teine 100 m 12,4ga!] – 40,1 – 54,5 – 1.09,1 – 1.24,6 – ? – 1.55,9.) Kuuaruannetesse on lisatud näited mõnest huvitavamast lõigutrennist, et saaksite aimu kiirustest.\nSeptember (kokku trenniaeg 23:15) – 224 km jooksu, 3:25 jõudu\nOktoober (23:00) – 225 km jooksu, 5:05 jõudu\nNovember (24:40) – 232 km jooksu, 3:15 jõudu;\nsh maneežis nt 5x1000 m (viimane lõik 2.55),\n3x1000 m (3.04; 3.02,5; 3.00)\nDetsember (31:35) – 271 km jooksu, 3:35 jõudu;\nsh maneežis nt 5x1000 m (viimane lõik 2.53),\n8x600 m (ajad 1.43 kuni 1.47, viimane lõik 1.38),\n7x200 m (27,5 kuni 28,0)\nJaanuar (11:10) – 99,5 (!) km jooksu, 0:20 jõudu;\nsh maneežis nt 10x150 m (20,4 kuni 21,1);\n5 võistlust (sh Eesti sisemeistrivõistlustel 800 m jooksus 7. koht)\nVeebruar (13:25) – 113 km jooksu, 0:45 jõudu;\nsh maneežis nt 4x600 m (1.39-1.39-1.40-1.34);\n4 võistlust (sh Moskvas üleliidulisel kuue kõrgkooli kohtumisel 1000 m 2.35,5 ja TÜ hallis Balti kõrgkoolide kohtumisel 600 m 1.25,0)\nMärts (19:05) – 177,5 km jooksu, 2:40 jõudu;\nsh maneežis nt 5x150 m (19,8 kuni 20,3),\n10x200 m (kaks viimast lõiku 27,3 ja 26,3),\n5x600 m (viimane lõik 1.33),\nkahel korral 7x600 m (viimane lõik 1.41),\nkorra 8x600 m (1.46 kuni 1.47, viimane lõik 1.42,3)\nAprill (17:20) – 159,5 km jooksu, 0:35 jõudu;\nsh 5x200 m (26,5-27,0-26,8-27,8-27,8)+3x200 m mäkke,\n8x600 m (1.43 kuni 1.46, viimane lõik 1.40),\n4x1000 m (3.02-3.02-3.01-3.02);\nkokku sel kuul mäkkejookse 35x200 m ja 5x450 m\nMai (8:00 – jah, kaheksa tundi ainult!) – 84 km jooksu;\nsh 8x150 m (19,1 kuni 19,7),\n10x150 m (18,5 kuni 19,0),\n8x200 m (28,0-27,7-27,5-27,3-26,5-26,7-26,8-26,2),\n3x400 m (56,5-57,5-58,5)+2x200 m (29,5-28,9);\n5 võistlust (sh TRÜ meistrivõistlustel 800 meetris soolojooksuga esikoht, vaheajad 27,2-56,0-1.26,5-1.57,0)\nJuuni (7:30) – 85 km jooksu; sh 8x200 m (26,3 kuni 27,3)\nMida me siit näeme ja järeldame?\nNäeme, et põhikilometraaž kogunes vastu aastavahetust aasta nelja viimase kuuga (ma ei hakanud detailidesse laskuma ega tooma välja, kui palju neist jooksudest oli tehtud rahuliku ja kui palju tempokrossina ning kui palju fartlekina). Lisaks jooksjale spetsiifilised jõutrennid. Siis tuli jaanuaris-veebruaris talvine võistlushooaeg, kus treeningute maht oluliselt kahanes. Märtsis ja aprillis, pärast sisehooaja lõppu, suurenes maht taas, aga kaugeltki mitte nii suureks, nagu eelmise aasta lõpus. Samuti on näha, et oluliselt suurenes lõigutrennide hulk, peamiselt just pikemate, 400-600-meetriste lõikude arvelt. Kui mais algas võistlushooaeg, kahanes treeningmaht minimaalseks. Enamiku trennide sisuks oli joosta kiireid lõike, 150-200 meetrit.\nJa nüüd võrrelge seda sellega, mida teie teete. Pole ime, et minu trennid kvaliteedilt teile üle jõu käivad. Miks? Sest te olete end oma pikkade ja aeglaste jooksudega lihtsalt ära tapnud ja nüristanud. Surmanud endas selle vähesegi kiiruse, mis teil võib-olla oli. Eelviimase Jooksja numbris ütleb aga kiropraktik Allan Austin Oolo väga selgelt, et on vaja teha kiireid trenne. Ta soovitab igas trennis joosta 5x100 meetrit. Sama soovitas mulle aastaid tagasi ka Harry Lemberg, kui küsisin talt jooksunõu. Aga millal teie viimati kiireid otsi jooksite? Või üritate väita, et kiirest jooksust pole teile kasu, see ei aita pikamaajooksus millelegi kaasa? Tobe jutt suhu tagasi! Näiteks jooksin 1988. aasta mai algul ilma igasuguse pikamaajooksja ettevalmistuseta Elva mändide all küllaltki raskel, tõusude ja juurikate ja pöörangutega krossirajal 4000 meetrit 12.56,9ga, mis teeb 1 km keskmiseks ajaks pisut üle 3.14. Näete siis, kuidas kvaliteetne trenn andis minusugusele mittepikamaajooksjale igati korraliku aja ka 4000 meetri krossirajal.\nLoodan, et võtate siit õppust ning saate innustust, kuidas tõelist jooksutrenni teha.\nLühidalt: lõpetage uimerdamine ja hakake ometi jooksma!\nAga selleks peate hakkama ka jooksja moodi treenima. Olge siiski hoiatatud: eeltoodud kavu kopeerida ja kasutada isiklikul riisikol ehk omal vastutusel! Aga sellised hoiatused on mõistagi ainult nõrkadele.\nDelicate Arch, Arches National Park, Moab, Utah. 25. aprill 2012. Pildistanud Priit Pullerits. (Suuremalt vaatamiseks klikkida pildile.)\nFoto 1: Venelane Juri Borzakovski tuleb 2012. aastal 800 meetri jooksus 1.48,61ga Euroopa meistriks. Foto autor: Mati Hiis, Õhtuleht/Scanpix\nFoto 2: Urmet Uusorg, Eesti rekordimees 800 meetri jooksus, aastal 1999 Tartus TÜ staadionil Balti matšil. Foto autor: Toomas Huik, Postimees/Scanpix\nFoto 3: Leedu parimaid 800 meetri jooksjaid Vitali Kozlov (nr 58), kelle isiklik rekord on 1.46,58. Foto autor: Evaldas Semiotas, Scanpix Baltics\nPostitas: Priit Pullerits @ 15:45 kommentaare: 148\nPullerits: Miks jooksmisest on saanud poosetamine?\n1984. aasta varakevadel sõitis vähemalt 15, kui mitte ligi 20 noort Eesti jooksjat Tallinnast lennukiga kaheks nädalaks Sotši. Ei ühtki neiut, ainult noormehed – jooksmine on ikkagi tõsiste isaste tõsine ala –, enamik vanuses 17-19. Selliseid, liiati kodunt kaugel, pole kerge ohjata. Igaüks, kes näha tahtis, pidi nägema, et probleemid on tulemas.\nOlin Tartu Ülikooli esimese kursuse tudengina üks noist noortest meestest, kuigi vähem kui aasta varem ei olnud mul põhjust sellest unistadagi, et keegi mind lõunalaagrisse kaasa võtaks. Keskkooli lõpus, kevadel 1983, olin jooksnud Tartu koolinoorte meistrivõistlustel 800 meetris isikliku rekordi 2.09,1 – mis siis, et ilma igasuguse trennita, aga tulemus polnud sellegipoolest märkimist väärt, andis alles 3. koha. (Abituriendina olin saanud Tartu maratonil 5:31.22ga alles 2786. koha – nii palju siis suusatasemest.)\nAga juba sama, 1983. aasta sügisel, olles mõned nädalad Heiti Annuse käe all trenni teinud, tulin kõigile üllatuseks Tallinnas Komsomoli staadionil 800 meetris soolojooksuga Kalevi ülevabariigiliseks noortemeistriks. Aeg 2.01,6 oli juba selline, mis köitis veidi laiemat tähelepanu, ja tõi kutsed Eestis peetavatele treeningkogunemistele nii Viljandisse kui Käärikule. Talvel tulin TÜ kergejõustikuhalli 150-meetrisel ringil Kalevi noorte sisemeistriks 600 meetri jooksus (aeg 1.29,4), kusjuures pool maad jooksin ühe naelikuga. Kevadel võttis Raimond Luts (fotol ülal vasakul) mind kaasa Sotši laagrisse.\nÜhte peab Sotši sõitnute kohta veel märkima: nad olid enamikus keskmaajooksjad. Mõned, nagu Heiki Sarapuu ja Arvi Uba, jooksid ka pikemaid maid, nagu 3000 ja 5000 meetrit, ent olid nobedad ka palju lühemal võistlusmaal. Tollal ei unistanud ükski mõistlik noor jooksumees, et hakkaks poolmaratoni või maratoni jooksma. Jooksmine – see tähendas meile ikka kiirust ja kiiruslikku vastupidavust.\nKevadel, pärast Sotši laagrit, läks mõistagi paugutamiseks. Üksteise järel sain paari nädalaga kirja järgmised tulemused:\n400 m 52,3\n400 m 52,5 (TÜ meister)\n800 m 1.59,5 (TÜ meistrivõistluste 3.)\n800 m 1.58,5 (Tallinna-Tartu linnavõistluse 5.)\n400 m 52,6\nsprindi mitmevõistluses 1520 p\n800 m 1.58,5 (sellest lähemalt allpool!)\n400 m 52,1 (Tartu meistrivõistluste 4.)\n800 m 1.58,5 (Tartu meister)\n800 m 1.58,2 (kõrgkoolide meistrivõistluste 5.)\n800 m 2.00,1 (Kalevi noortemeister)\nKas näete, kui tihe oli kevadine võistluskalender mais ja juunis? Ja näete, kuidas stabiilsus püsis? Viimane 800 meetri aeg tuli üle kahe minuti seepärast, et, tunnistan, läksin starti ääretult enesekindlana, lasin teistel meestel vedada, ja kui lõpuni jäi 100 meetrit, siis ajasin käed uljalt võidu märgiks püsti ja kihutasin seejärel teisi selja taha jättes võidukalt finišisse.\nNeist jooksudest olulisim oli 1.58,5ga lõppenu. Tegelikult läksin jooksma 1.55-1.56 kanti – seda pärast kaheksat kuud treeningut, kuumaht umbes 120-130 km –, sest tegemist oli Eesti juunioride meistrivõistlustega ning seal tuli näidata tulemust. Esimeses jooksus panid Eero Tõnuri, Valdek Apivala (fotol ülal paremal) ja Tiit Paalberg – tollane Eesti absoluutne tipp – muidugi 1.52 ja 1.53 kanti sellised märgid maha, et medalilootust polnud. Aga tähtsam oli joosta hea aeg. Treener Raimond Luts jagas minu jooksus kolme mehe vahel (mina üks neist) ülesanded täpselt ära, kes millal tempot peab hoidma ja kruvima. Pidasime plaanist ilusasti kinni (mina vedasin avaringi teise poole), aga tõrge tekkis viimases kurvis. Luts ütles pärast, et jäime seal peaaegu seisma – kõik passisid kõiki. Lõpusirgel spurtisin küll teiseks (kaotasin võitnud Mati Päikele vaid ühe kümnendiku), aga aeg 1.58,5 oli pettumus. See andis lõpuks 6. koha. 4. kohast jäi vajaka vaid kaks kümnendikku.\nKüsite, miks ma sellest nii pikalt räägin? Väga lihtne: et seletada teile, mida tähendab tõeline jooksmine, kus on kiirust ja hoogu ja särtsu ja võitlust. Ja vastuseks ajaloolane Pärtel Piirimäele, kes süüdistas mind hiljuti, et pean keskmaajooksu ülevamaks kui maratonijooksu. Õige see on, et pean küll. Sest keskmaajooks ongi õige jooks, kus saavad kokku kaks peamist omadust, mis ühel heal ja mitmekülgsel jooksjal peavad olema: kiirus ja vastupidavus. Ma kuulutan isegi järgmist: see, kes ei ole 800 meetrit alla kahe minuti jooksnud, ei tea, mis jooksmine on, vaid räägib millestki, mis on jooksmise sarnane liikumine. (Võrdluseks: Piirimäe maratoni isiklik rekord 2:47.57, pealtnäha igati tummine tulemus, annab IAAFi ametliku tabeli järgi 582 punkti, mis võrdub 800 meetri jooksus ajaga 2.08,32 ja 600 meetri jooksus ajaga 1.31,17.)\nKahjuks on Eestis õigeid ja tõelisi jooksumehi, kes ei karda ränkasid lõigutrenne, vaid oskavad neid nautida, vähe järele jäänud. Omal ajal, kui mehed staadionile trenni tulid, naelikud näpus, siis ikka küsiti, et «nooh, kas läheb kihutamiseks?». Muidugi läks! Tegelikult polnud midagi meeliülendavamat, kui joosta näiteks 6x300 meetrit (43-45 sekundit) või 8x200 meetrit (27-29 sekundit) või 5x400 meetrit (59-60 sekundit). Siis said jooksumaitse suhu ja -tunde lihastesse. Ja jõudsid ka võitlustel korralikult pingutada. Nüüd, nagu olen varem märkinud, on Eesti tõelise ja ehtsa jooksu ehk keskmaa-alade tase langenud nii madalale, et ma oleks oma 800 meetri isikliku rekordiga 1.55,9, mis joostud kevadel 1988, kaks aastat pärast Nõukogude armeest naasmist, tänavuses Eesti edetabelis koguni kaheksas. (IAAFi tabelis annab see 870 punkti, mis võrdub maratoniajaga 2:27.30) Tollal, 1988. aastal, mahtusin Eestis selle resultaadiga vist napilt esimese 30 sekka.\nAga mis toimub nüüdisajal? Enamik mehi, ise parimais aastais, paljud veel sinna jõudmatagi, trööpavad ja nüristavad ennast pika ja ülipika aeglase jooksuga. Ei usu, et suur osa neist jõuaks 300 meetrit kas või korra 43 sekundiga läbi joosta. Selle asemel on nad teinud endale jumaluse maratonijooksust, mida valdav osa ei jaksa läbida isegi nii kiiresti, nagu Piirimäe. Enamik maadleb tõsiselt 3:30 piiri murdmisega, mis annab IAAFi tabelis 172 punkti, mis 800 meetri jooksus võrdub ajaga 2.33,73, mis minu mälu järgi jäi minu kooliajal alla isegi 10. klassi hinde «5» normile (jah, olid minu ajal koguni sellised normid!) 800 meetris.\nLühidalt, tänu sellele, et igasugused tegelased on võtnud endale eesmärgiks läbi joosta maraton ja teinud sellest meediasündmuse, on maratonist kui sellisest, seal saavutatud aega arvestamata, tehtud mingi omaette suur siht, milleni igaüks peab küündima. See, ütlen otse, on jama ja seejuures veel mõttetu. Kõik need tegelased, kes läbivad maratoni üle nelja tunni, ainult kujutavad endale ette, et nad jooksevad. Nad kõigest läbivad tolle maa, ja selle läbimine ei näita mitte midagi. Ka 3:30, nagu IAAFi tabel kinnitab, ei näita mitte midagi. Isegi aeg 3:00 veel mitte.\nAga miks siis kõik maratoni läbimisest kui suurest ja auväärsest saavutusest räägivad? Aga sellepärast, et sellega poosetada. Andke andeks: ma küll ei lange nii madalale, et tulla 10. klassi 800 meetri ajaga 2.30 praalima. Ei ole ju põhjust, kuigi see on kõvem tulemus, nagu IAAFi tabel kinnitab, kui maratoni 3:30.\nNiisiis, vähem tühja poosetamist, rohkem ehtsat ja korralikku jooksmist! Usun, et ehedad ja tõelised jooksumehed, nagu näiteks Rein Valdmaa, jagavad mu seisukohta.\nAhjaa, et mis oli see probleem, mis seal Sotšis tekkis? Üks noorjooksja ostis endale jäätist, kui oli kurku külmetanud. Sai selle eest treener Lutsult veidi võtta. Ei midagi enamat. Mingeid muid probleeme polnud. Vanasti tegid mehed ikka korralikult trenni ja pidasid distsipliini, seepärast tulid ka tulemused. Aga saata tänapäeval nii suur hulk noori mehi kodunt kaugemale – minu kui endise amatöörkeskmaamehe keskealisest profifantaasiast tuleb puudu, mis situatsioonid siis kõik tekiks. Eks osati seepärast pole ka arvestatavaid tulemusi.\nOn ainult pseudojooksjate ülespuhutud poosetamine.\nFoto 1: 800 meetri jooksu finiš 2003. aasta suvel Eesti meistrivõitlustel Tallinnas. Foto autor: Mati Hiis, Õhtuleht/Scanpix\nFoto 2: Endine keskmaajooksja ja jooksutreener Raimon Luts kümme aastat tagasi Valga staadionil. Foto autor: Aldo Luud, Õhtuleht/Scanpix\nFoto 3: Valdek Apivala, kes oli 1980. aastate keskel ja teisel poolel Eesti parim ja lootustandvaim noor keskmaajooksja, 2007. aasta suvel Otepää golfiväljakul. Foto autor: Sille Annuk, Postimees/Scanpix\nFoto 4: Mõned nimetavad seda jooksmiseks. Osalejad Tartu tänavusel linnamaratonil. Foto autor: Aldo Luud, Õhtuleht/Scanpix\nFoto 5: 800 meetri jooks 2009. aasta suvel Eesti meistrivõitlustel Tallinnas, kõige ees Tiidrek Nurme, tema kannul Nikolai Vedehhin ja Roman Fosti. Foto autor: Priit Simson, Postimees/Scanpix\nFoto 6: Aeg septembrikuisel Tallinna maratonil üle kolme ja poole tunni, aga jaks täiesti otsas... Foto autor: Erik Prozes, Postimees/Scanpix\nFoto 7: Mitte maraton, vaid pigem tsirkus ja palagan. Konn septembrikuisel Tallinna maratonil. Foto autor: Erik Prozes, Postimees/Scanpix\nPostitas: Priit Pullerits @ 21:56 kommentaare: 181


Väljakutsed investorite ees - Äripäev\nVäljakutsed investorite ees\nVirge Lahe 21. august 2007, 00:00\nEast Capitali Eesti filiaali juht Gert Tiivas selgitas, kuidas mõjutab börsil toimunud nende positsioone.\n"Lühiajalisi spekulatiivseid investoreid meie fondides pigem ei ole, seega kiirelt arenenud ja sageli negatiivsed sündmused maailmaturgudel väga palju meie fondijuhtide või meie klientide paigutusi ei mõjuta." Ta lisas, et ka East Capitali fondid on viimastel päevadel üle elanud väikesi kukkumisi, kuid ükski antud sündmusest ei ole seotud konkreetsete turgudega, vaid pigem globaalsete tendentsidega.\n"Viimase nädala sündmuste valguses võib öelda, et meie kliendid üle kogu maailma on stabiilselt fondides edasi, oodates globaalset rahunemist," rääkis Tiivas. Pigem esitatakse pretensioone mõne konkreetse regiooni suhtes.\n"Meie fondidest investorid raha välja ei võta, meie ise aktsiaid ei müü. Vastupidi, oleme olnud pigem ostupoolel," kinnitas Danske Capitali Balti fondi fondijuht Lauri Kustaa Äima.\nNimelt pakub praegune hinnatase Äima sõnul väga head ostuvõimalust - tegemist on arvatavasti käesoleva aasta parimate hindadega. Tallinna börsil noteeritud ettevõtted ei ole Kustaa hinnangul halvemad kui kaks nädalat tagasi, aga nad on odavamad. "See, kas langus toimub edasi, sõltub faktoritest, mis jäävad väljapoole Eestit," leidis Kustaa. "Ma arvan, et kui me ei ole praegu põhjas, siis oleme sellele väga lähedal."\nLHV maakler Ragnar Plees vastas küsimusele, milliste firma aktsiaid investorid kõige enam müüvad, järgmiselt. "Balti turgudel ei olegi võimalik eristada, milline ettevõte on suurema või väiksema surve all. Müüakse sisuliselt kõike."\nTa selgitas, et suurima languse teevad läbi aktsiad, mis on olnud seni suurimad tõusjad ja ühtlasi ka spekuleerimisobjektid. Samas nentis Plees, et Kesk- ja Ida-Euroopa üksikaktsiaid erainvestorid väga palju ei müü, küll aga sellele regioonile suunatud fondide osakuid.\nPleesi arvates on Balti turgude langus tingitud peamiselt muudel turgudel nii Aasias, Euroopas kui ka USA-s toimuvast. Aga ta näeb tekkinud olukorras väljakutsuvat võimalust.\n"Fundamentaalselt on Balti aktsiad saavutamas üsnagi atraktiivset taset sisenemiseks. Positsioonide soetamisega soovitaksin siiski oodata turgude rahunemist. Aktiivseks kauplemiseks on olukord suurepärane."\nHansabank Marketsi maakler Raido Lillemets ütles kauplemispäeva keskel, et praegu on nende jaeklientide hulgas juba natuke rahunemist näha. "Eile müüdi enam-vähem kõike, sõltumata sektorist."\n"Täna (reedel - toim) on pigem ostukorraldusi rohkem kui müügi omasid," kirjeldas ta olukorda lähemalt. Investorile soovitaks maakler nagu ikka hoida kainet mõistust ja mitte paanikaga kaasa minna.\nDanske Markets Eesti vanemdiiler Rainer Änilane rääkis, kuidas käituvad nende kliendid. "Tehingumahud on küll ülespoole liikunud, ent massilise müümisega tegu pole. Võib näha nii ettevaatlikumat käitumist ja positsioonide kärpimist kui ka sisenemist või taassisenemist positsioonidesse ning püüet n-ö põhju püüda."\nÄnilane toonitas, et antud situatsioonis peaks arvestama ka sellega, et enne kui päike taas pilve tagant paistma hakkab, võib olukord veelgi nadimaks pöörata. "Erinevate riskifaktorite eskaleerumisel ei saa kindlasti välistada ka täiendavat kuni 10-15protsendilist langust globaalsetel turgudel," rääkis Änilane.\nÄnilane leidis, et väikeinvestori edasine käitumine peaks sõltuma eelkõige tema riskitaluvusest. Kui mainitud languseks arenevatel turgudel ehk suuremakski valmis ei olda, peaks aktsiapositsioone piirama ja turvalisemate paigutuste peale mõtlema.\n"Muidugi - turbulentsetel aegadel on ka raha kontol positsioon," pakkus Änilane alternatiivse võimaluse välja.


PEREKOND HERMANDADBLANCA.ORG SOOVIB TEILE ... HEAD JA ÕNNELIKKU 2015! - SÕNUMID TAEVAST - 2021\nPerekond hermandadblanca.org soovib teile ... Head ja õnnelikku 2015!\nTÄNU, TÄNU, TÄNU.\nAustame oma päritolu, kui ajendatud Suure Valge Vennaskonna Tiibeti meistri Djwhal Khuli ettepanekust, käivitasime selle projekti Internetis - Suure Valge Vennaskonna uue virtuaalse linna, kus jagada, õppida ja rõõmu tunda kõigile.\nAustame kõiki ja kõiki meie lugejaid, alates 2006. aastast enam kui 8200 000 inimest. Inimesed, kellega me jagame sama igatsust: kõigi sellel ajal siin paigas elavate olendite ja ühiskonna vaimne areng ja eneseteadvus .\nAustame kõiki ja kõiki vabatahtlikke tänu sellele, kelle töö, aja ja vaeva tõttu on see virtuaalne kogukond oma kanalite, artiklite, ürituste ja teenustega võimalik.\nAustame kõiki ja kõiki sponsoreid tänu nende lahketele ja heldetele annetustele, ilma milleta ei saaks me seda projekti ülal pidada ja edasi liikuda.\nAustame elu, mille te meile siin andsite, ja naudime seda imelist kogemust, mis on täis kontraste ning pidevat õppimist ja kasvu. Austame ennast .\nMis on Suur Valge Vennaskond?\nSuur Valge Vennaskond ei ole ainult Suured Olendid, me oleme kõik ja kõik, meid ühendab üks tunne, ühendab ja juhib meie süda .\nToome oma südamesse elava mälestuse tundest, mis ühendab meid selle koostöö ja abistamise eesmärgi jaoks. Tunneme end suure Valge Vennaskonna osana . Mis on Valge Vennaskond? Selle eksistentsi tekitatud kohtade lõpmatud olendid on ühendatud ühe eesmärgiga: aidata teadvuse ärkamisel .\nKõik me kõik oleme osa uuest serverite grupist maailmas, valguse vabatahtlikud vabatahtlikud, armastuse sõdalased, kehastunud nautima ja olema õnnelikud, õppima oma vigadest, kuid ennekõike aitavad ärgata .\nSellel tasapinnal ja teistes eksistentsitasandites on lõpmatuid hierarhiaid ja organisatsioone, antiikaja eoonide ja ajastute suured olendid, mõned on nii vanad kui elu ise, nagu me seda teame. Vastupidi, me oleme noored õppijad, kogenematud, kuid väga põnevil, oma maailmas, andes endast parima, järgides alati selle Valge Valge Vennaskonna ja seda moodustavate olendite eeskuju.\nKoostööd teha alates 1 kuus\nSelle projekti jätkamiseks ja kasvamiseks vajame teid, tehke iga kuu oma ajaga või väikese majandustasuga koostööd:\nSuur ühtsuse, austuse ja armastuse kutsumine\nJa selle uue aasta õnnitluse lõpetamiseks teeme ettepaneku korrata üheskoos üle Tiibeti meistri Djwhal Khuli suurt kutsumist, ühtsuse, austuse ja armastuse kutsumist:\n"Valgust silmas pidades Jumala meeles,\nLaske inimestel mõtetes voolata;\nVõib valgus laskuda Maale.\nArmastuse koha pealt Jumala südames\nVõib armastus voolata inimeste südamesse;\nKristus pöördugu tagasi Maa peale.\nKeskusest, kus on teada Jumala tahe,\nLas see eesmärk juhendab meeste väikseid tahteid;\nEesmärk, mida meistrid teavad ja teenivad.\nKeskusest nimetame meeste võistlust,\nSaagu armastuse ja valguse plaan teoks,\nJa pitseerige uks, kus kurjus peitub.\nMai valgus, armastus ja jõud\ntaastada plaan Maal. ”\nMeistrilt Djwhal Khulilt või Tiibeti meistrilt.\nMeister Hilarioni teade: peate ärkama !, kanaldatud 1. augustil 2017\nAhura Mazda ja Ahriman Pärsia mütoloogias\nSanat Kumara: kehaehitus on ühendatud kõigi ruumi punktidega\nJumalik emasõnum: ärge kartke mälestusi\nSeitsme kiirte lavastajad, kuidas luua ühendust tarkusemeistrite või ülestõusnud meistritega?


Lustikummut: Pink Pomegranate\nSoetasin mõned uued asjad ja otsustasin hommikul, et proovin neid, kuidas päeva jooksul vastu peavad. Tulemus on positiivne.\nMida ma siis kasutasin:\nMaybelline Color Tattoo 24H "Pink Gold"\nMaybelline Color Tattoo 24H "Metallic Pomegranate"\nSugarpill Loose Eyeshadow "Decora"\nMaybelline The Colossal Volum' Express "Smoky eyes"\nKiss Lash Dress (limited edition) "HWL01"\nOstsin siis omale nüüd Eestis saadaval olevad Maybelline Color Tattoo 24H veel omal kogust puuduolevad toonid Pink Gold ja Metallic Pomegranate (Lisaks veel mõned toonid, aga neist räägin mõni teine kord). Eriti elevil olen ma Pink Gold toonist, kuna see on lihtsalt nii tütarlapselikult nunnu. Ilus roosa, millest valguse all sädeleb kulda. Lihtsalt ilus! Metallic pomegranate on kergelt punaka/pruunika varjundiga metallne graatõuna toon. Ei oskagi kohe seletadagi mis ta täpsemalt on. Aga ilus. Mitte küll igapäevane, aga väga rokenroll. Hinnaks Tallinna Kaubamajas 7.50, teiste kohtadega pole kursis. Aga üriski odav võrreldes teiste riikidega (UKst saadud color tattood jäid 10 euri piiresse, soomes pidid ka sinnakanti jääma). Loodame, et selline hind jääb, mitte ei ole nö "uudishind".\nSain näpud taha ka Maybelline suitsusilma komplektile, mis siis koosneb pliiatsist (ülikreemine, kindlasti kasutan lähiajal) ja ripsmetussist. Ma olen sellest sillas, täielik uus lemmik. Teeb ripmsed ilusti pikaks, eraldatuks, volüümikaks. Ehtsalt nukusilmad. Kes pole proovinud - soovitan!\nLisaks jäid mulle silma huvitava disainiga ripsmed. Pole enne Kissi omi kasutanud, seega otsustasin, et proovin. Sel on küll vahva disain, aga kuna nad on täissünteetika, siis on nad üpriski valusad ja ebamugavad. Maksid 5.90, uuesti enam ei ostaks, eelistan pehmemaid. Kuigi näevad ilusad välja.\nJa lõpetuseks väike ülevaade mu kaosest, kui olen meikimise lõpetanud..\nPostitaja: Birgit Koel kell 5:48 PM\nLiis M 27. jaanuar 2013 12:45\nKui see on kaos, siis ma ei tea, sest minu laud on vb enne meikimise alustamist nii korras :D\nMulle kahjuks tušš ei meeldinud, pudenes silmade alla kohe..\nBirgit Koel 31. jaanuar 2013 00:27\nHm.. Mul ei pudene ta yldse, päeva löpus on ka ripsmetele kui kleebitud..\nRed velvet // huulepulga maania vol.2\nPurple kiss // huulepulga maania vol.1


Mais toimuvad Narvas Peterburi teatrikunsti päevad\n10.—12. mail toimuvad Narvas Peterburi teatrikunsti päevad, mille raames tuuakse Vaba Lava Narva teatrikeskuse lavale kuulsate Peterburi teatrite lavastused.\n10. mail näitab Vassiljevski teater lavastust "Väikekodanlased", mis on tehtud M. Gorki näitekirjanduse maailmaklassika kullafondi kuuluva näidendi järgi. Draama tegelaste elu kulgeb murrangulistes ajaloolistes tingimustes. Traditsioonilise perekonna kriis, põlvkondade vahetus, laste ja vanemate vahelised konfliktid: perekonna mudel on nagu maailma mudel, kus on kaotatud aegade seos. Näidendi keskmes on jõuka linnakodaniku Vassili Vassiljevitš Bessemjonovi perekond. Tema suur maja on alati rahvast täis: abikaasa, tütar Tatjana, poeg Pjotr, kasupoeg Nil ning lisaks üürnikud ja priileivasööjad. Rahu ja üksmeelt aga selles kodus pole. Seisukohad, huvid, kired on fataalselt erinevad ...\n11. mail esineb Vaba Lava Narva teatrikeskuse laval tuntud Peterburi teater "Prijut komedianta" psühholoogilise komöödiaga "Mees Podolskist". See lavastus on sõnum kõigile neile, kes on kogu aeg rahulolematu kas niiske kliima, igava töö, ükskõikse abikaasa või sünge eluga. Küllap tasub just neil sattuda sellesse samasse politseijaoskonda, kus toimus ka Podolski mehe ülekuulamine, mis meenutab intensiivse psühhoteraapia seanssi, mille eesmärk on aidata kinnipeetul vaadata oma mõttetule elule uue pilguga. Tegelased ise esinevad erudeeritud intellektuaalidena, kellel on suur missioon: seletada, et Moskva magalarajooni tavaelaniku elu on tegelikult huvitav ja ilus.\n12. mail toimub teater lastele. Peterburi Suur Nukuteater näitab lavastust "Mu vanaisa oli kirsipuu". Aluseks on võetud Angela Nanetti samanimeline teos, mis kuulub Müncheni rahvusvahelise noorteraamatukogu poolt koostavasse nimekirja "Valged varesed", kuhu on koondatud tähelepanuväärsemad lasteraamatud. Teos on pälvinud mitu Itaalia, Saksamaa ja Prantsusmaa kirjanduspreemiat. "Mu vanaisa oli kirsipuu" — see on teater, mis on inspireeritud peenest irooniast, tõepärasusest ja lüürilisusest, päikesepaistelise ja kärarikka Itaalia värvidest, meenutustest lapsepõlvest ning unistustest tulevikust. Loo peategelane – poiss nimega Tonino — õpib mõistma täiskasvanute maailma: pöörab tähelepanu elu pisiasjadele, tunneb rõõmu maitset ning mäletab kuivõrd sügav võib olla kurbus. Vanaisa Ottaviano juures õpib ta aga jääma lapseks, olema avameelne ja kompromissitu, võtma elu sellisena nagu see on. Ta õpib ilma kartuseta rääkima surmast ning uskuma, et oleme võimelised asju muutma. Sobib vanusele alates 9 a.


Aiakaubad hinnad ja pakkumised | Minu Kataloogid\nAvaleht > ... > > Tooted > Aiakaubad\nAiakaubad pakkumised ja hinnad\nKas otsite toote aiakaubad kliendilehed ja pakkumisi? Tõenäoliselt veedate palju aega, et mõelda, kuidas säästa raha selliste toodete nagu aiakaubad ostmisel. Sellelt lehelt leiate ülevaate kõigist kliendilehtedest, kus toot aiakaubad on soodsa hinnaga.\nTea Minu Kataloogid kaudu kõigist kliendilehtest, pakkumistest, soodusmüükidest ja kataloogidest, mis on toote aiakaubad jaoks saadaval. Leiame parimad kampaaniad ja anname teile esimestena teada, kui toode aiakaubad on soodushinnaga. Ja see tähendab, et hoiate oma iganädalaselt ostult uskumatult kokku. Lihtsalt vaadake, kui palju saate meie viimaste kliendilehtede pakkumiste ja kupongidega teid huvitava toote aiakaubad pealt kokku hoida.\nVaadake, palju maksab toode aiakaubad teie lemmikmüüja juures\nVaadake oma lemmiktoodete nagu apovit, aktiivsusmonitor, aiakiiged, apple, aku power x-change praeguseid pakkumisi ja kampaaniad. Aasta webside Minu Kataloogid on kõik ühes kohas, te olete hämmastavatest pakkumistest vaid hiireklõpsu kaugusel. Pöörduge meie veebilehele kindlasti tagasi - töötame pidevalt oma teenuse parendamise nimel ja lisame iga päev uusi kliendilehed ja pakkumise, et pakkuda teile soodsamaid hindu!\nAiakaubad - jaemüüjad\naiakaubad BENU apteek\naiakaubad Ehituse ABC\naiakaubad Humble Bundle


Attenborough: Vaja on radikaalset muutust kliima soojenemise vastu - Maailm - Postimees.ee\nAttenborough: Vaja on radikaalset muutust kliima soojenemise vastu\n10. juuli 2019, 12:06\nDavid Attenborough andmas vastuseid rahvasaadikutele. FOTO: Handout / AFP / Scanpix\nSir David Frederick Attenborough, briti looduseuurija ja tuntud loodusfilmide autor, vastas eile Ühendkuningriigi parlamendis rahvasaadikute küsimustele kliima soojenemise osas.\nVastates Ühendkuningriigi parlamendikomisjonis rahvasaadikute küsimustele, ütles 93-aastane mees, et kliimamuutustega võivad kaasneda «suured sotsiaalsed rahutused» järgneva kahe või kolme kümnendi jooksul. See avaldab mõju nii sellele, mida me sööme kui kuidas me elame, ütles Attenborough.\nTuntud looduseuurija alustas istungit oma mälestusega Suurest Vallrahust kümne aasta eest, kus vette sukeldudes ei oodanud teda ees kirev elu, vaid ainult valge värvus. Vallrahu on valgeks muutunud vee kasvava happesuse ja kasvavate veetemperatuuride pärast, ütles Attenborough.\nKui varem arvati, et inimesed ei suuda muuta kliimat, siis nüüd on saanud selgeks, et me muudame kliimat nii, et tagasiminek ei ole enam võimalik, jätkas Attenborough.\nEile peetud istung oli osaks Suurbritannia puhta kasvu strateegiast, mille eesmärgiks on vähendada kasvuhoonegaase, vahendab Euronews.\nJuunis võttis ametist lahkuv peaminister Theresa May riigile kohustuse vähendada süsihappegaaside hulka nii, et see võrduks nulliga aastaks 2050, tehes Suurbritanniast esimese G7 riigi, kes sellise kohustuse endale võtnud on.\nJõudmaks olukorda, kus süsihappegaaside hulk võrduks nulliga, tähendab, et riik võtab kasutusele süsihappegaasi sidumise tehnoloogiad, kui täielikult ei ole võimalik süsihappegaasi tekitamist vältida.\nKeskkonna aktivistide grupp, nimega Väljasuremise Mäss, protesteerimas Londonis. FOTO: TOLGA AKMEN / AFP / SCANPIX\nHoidumata kommenteerimisest, kas May võetud eesmärk on ka praktiliselt saavutatav, ütles Attenborough, et see ei peaks olema parameeter, mille järgi kliima soojenemise vastaseid poliitikaid hindama peaks. «Me ei saa olla kunagi liiga radikaalsed nende probleemidega tegeledes», ütles ta.\nOluline küsimus Attenborough jaoks on see, kuidas saada inimesed kliima soojenemise võitluse juurde. Ta oli väga uhke, et noored on avaldanud selles küsimuses oma arvamust, kuid tunneb muret kliima soojenemise eitajate osas.\nEitajate osas viitas Attenborough nii Austraaliale kui Ameerika Ühendriikidele. Austraalia puhul oli Attenborough üllatunud, sest Austraalia on juba pidanud tegelema mõningate ekstreemsete kliima soojenemise tagajärgedega.\nVõitluses globaalse soojenemise vastu võeti 2015. aastal Pariisis vastu akordid, mille järgi on riigid kohustatud vähendama oma kasvuhoonegaase. Teadlased rõhutavad vajadust vähendada radikaalselt kasvuhoonegaase, et vältida pöördumatu kahju tekkimist keskkonnale.


Kas maksa tõttu võib uriinis olla veri,\nJuhul kui pikkade tundide tõttu tekib vajadus täiendava turvalisuse järele, võib meestele sobivaks valikuks olla uriinipidamatuse imav aluspesu. Näiteks teatavad toidud võivad mõjutada uriini värvi. Alaniini aminotransferaas ALAT Rakusisene ensüüm, mida esineb enamasti maksarakkudes Väga tundlik, aga mittespetsiifiline maksakahjustuse näitaja Võimaldab tuvastada ja hinnata maksakahjustuse esinemist Alaniini aminotransferaas ALAT on ensüüm, mida leidub peamiselt maksarakkudes, vähesel määral ka neerudes, skeletilihastes ja südamelihases.\nKas naha sügelus ja kollasus on tingitud maksakoe kahjustusest? Kas minu poolt joodava alkoholi kogus, liigne kehakaal, diabeet, kõrgvererõhutõbi kahjustab maksakudet?\nKas maksakahjustus võib olla tingitud nt viirushepatiidist B kas maksa tõttu võib uriinis olla veri C? Kas püsiv kahjustus on põhjustanud maksarakkude hävimist? Maksahaigused on tingitud kolmest peamisest riskitegurist: alkohol, rasvumine ja viirushepatiit.\nVäga harva võivad ka teatud geeni mutatsioonid põhjustada maksakahjustust. Pakett on soovituslik: regulaarselt maksafunktsiooni hindamiseks iga kord, kui esineb risk saada maksakahjustust, nt maksa kahjustada võivate ravimite tarvitamisel maksahaiguse olemasolul, maksakahjustusele viitavate sümptomite, nt kollasus, nahasügelus, tume uriin, hele väljaheide, isutus, iiveldus, oksendamine ja kõhulahtisus, ebaselge põhjusega kaalulangus või kaalutõus, kõhuvalud jm.\nPakett koosneb 7 analüüsist, mille tulemused aitavad saada organismi hetkeseisu kirjeldavat informatsiooni eelloetletud küsimustele vastuste leidmiseks. Analüüside tulemuste tõlgendamine võib vajada laboriarsti või mõne muu tervishoiutöötaja selgitusi, küsimuste korral soovitame tellida lisaks laboriarsti konsultatsiooni. Paketi tulemused saad kuni 3 tööpäeva jooksul.\nThe Lyrics That Could Get CJ Killed\nMõnikord esinevad ALAT-i suurenenud väärtused hemolüütiliste haiguste, preeklampsia, lihaste trauma, rasvmaksa, alkoholi kroonilise tarvitamise, filariaasi, raskete põletuste, raske pankreatiidi, kroonilise hepatiidi, mononukleoosi ja neerupõletiku korral. ALAT-i aktiivsus on meestel suurem kui naistel.


Poppy ja Kitty: Kolm nädalat\nLootsin küll, et jõuan vähemalt korra nädalas kirja panna, mis me teinud oleme, aga ikkagi ei jõua. Proovin ennast ikka rohkem käsile võtta, sest praegu tunnen nii puudust sellest, et Poppy kutsikaajast sellist asja pole ning noh mälu on nagu on.\nEsimesed kaks nädalat läksid väga kiiresti, sest olin kodus ja üritasime siin asju üldse paika saada. Kolmas nädal olen tööl olnud ja seega kõik veel kiirem, sest kuna öö ja päev tuleb Kittyl magada, siis ülejäänud ajal tuleb selle eest möllu teha, et und ikka jätkuks. Hetkel käin lõuna ajal kodus ning teeme umbes 30-40 min jalutuskäigu pargis.\nEt kõik alguses peale ära rääkida, siis tegelikult mul oli kutsikatest teistsugune ettekujutus. Ma ei saa aru, kuidas saab mälu olla nii lühike, sest Kitty on ju mu kolmas koer ja nad kõik on tulnud minu juurde u 7-8 nädalaselt.\nIgaljuhul ma kujutasin ette, kuidas kutsikale on nii tore igast trikke õpetada ja väljas temaga möllata ja igal sammul mängida jne. Kutsikas on ju nii puhas leht, temaga võib vabalt kuivtoiduga trenni teha ja nii saab teda igal sammul õpetada.\nKui Kitty minu juurde tuli, siis ta oli harjunud sööma leotatud toidu ning kuigi krõbinad olid ülipisikesed, siis kuivalt ta näris neid pikalt. Seega kuivtoiduga trennist muidugi midagi välja ei tulnud. Kuna ta polnud ka väga tuttav juustu või vorstiga, siis ka selle söömine võttis harjumist. Küpsetatud maks ja kanasüdamed olid üldse too weird to eat.\nKuigi Kittyle tegelt mängida üsnagi meeldib, siis väga pikalt ta seda teha ei jõua. Ka meeldib talle pigem mänguasja taga ajada, kui sellest tirida. Pluss nendega on maru lõbus minema joosta ja neid kuskil mujal omaette järada.\nJa õues on kõik üsnagi palju lõbusam kui mina. Autod ajavad teda täiega pöördesse ja nagu korralikule karjakoerale omane, siis ta tahaks nendega kaasa joosta. See pole väga lõbus, sest sellest hüpnoosist on teda raske kätte saada. Inimesi Kitty kohutavalt armastab ja ta arvab, et nad peaks samaga vastama. Seega me peame ka sellega tegelema.\nEhk siis mingil hetkel mulle tundus küll asi isegi natuke lootusetu. Nüüd kolm nädalat hiljem, vanust 2,5 kuud, tundub, et asjad ikkagi natuke toimivad nagu raamatus kirjas. Mängimisega on paremaks läinud ja isegi õues suudab ta mängule keskenduda ning tirib päris usinalt. Vorst ja juust on väga omaks võetud ja nende eest võib juba igast trikke teha ning tundub, et asjad hakkavad juba natuke kohale ka jõudma ning ei pea ainult vorsti nina ees vedama. Enamasti on meil maius segamini ka kuivtoiduga ning selle vastu ei ole Kittyl midagi. Tänaval liikumine on juba liikumise moodi ning kuigi autod ja inimesed on veel väga huvitavad, siis tegelt ta juba teab, et minu taskus ootab teda ka maius.\nViimase nädala jooksul oleme näinud ka rohkem teisi koeri. Need tunduvad endiselt natuke liiga suured ja kiirete liigutustega, aga Kitty huvi nende vastu on juba palju suurem ning nii mõnegagi on juba lähem tutvus ning mänguliigutused ette võetud.\nMuljeid jagas Karin kell 19:19\nKitty - 3 kuune!\nKitty - 12 nädalat\nIPSONi koerte jõulupidu\nIPSONi SK Koer II\nÖine Otsing 30.11.


Visalt levib müüt, et madala rasvasisaldusega (ingl. k. low fat või light)) või sootuks rasvavabad (no fat) toidukaubad on tervislikud. Soovitatakse tarbida lahjasid piimatooteid, võideid, majoneese, salatikastmeid jne.\nHead rasva pole põhjust karta. Kaasaegset ühiskonda on aastakümneid harjutatud mõttega, et rasv kitib kinni veresooned ja teeb paksuks, seega peaks sellest hoiduma. Miski ei saaks olla tõest kaugemal. Troopilised õlid nagu kookospähkli- ja palmiõli, samuti nagu ka karjamaadel vabalt kepsutanud loomade liha ja piimast tehtud või on tegelikult vägagi tervislikud. Küll aga põhjustavad südamehaigusi ja paljusid teisi tõbesid populaarsed hüdrogeenitud ja transrasvarikkad taimeõlid, seega tuleks kindlasti loobuda hoopis nendest.\nToit olgu võimalikult naturaalne. Kindluse mõttes on alati soovitav toote koostist kriitiliselt uurida, “dieettoitudel” aga eriti. Pahatihti on toiduainetetööstus kompenseerinud puuduva rasva täiendava suhkruga, lõhna- ja maitseainetega jt kahjulike lisanditega, et parandada toote maitset ja kontsistentsi.\nJäreldus: Eelista võimalikult naturaalseid toiduaineid, nagu näiteks\ntäispiim (võimalusel homogeniseerimata talupiim)\nnaturaalne jogurt (marju või moosi saad kodus ise lisada)\nmaitsestamata rasvane kohupiim (kreem valmista oma maitse järgi)


Baltic-Breaks Golf Tour Operator - Kliendi tagasiside\nReisid Kliendi tagasiside\nbaltic breaks >> Kliendi tagasiside\n19.04.2012 Raido golfreis Malagasse\nTänud küsimast, meil oli igati tore reis ja kõik sujus tõrgeteta. Autofirma esindaja oli õigel ajal meil vastas, vaatamata sellele, et Helsinki-Malaga lend jäi pea 2 tundi hiljaks. Auto anti Volswagen Caddy ja see sobis suurepäraselt 4-le golfarile. Neil tundus taolisi autosid mitu olema, seega soovitan ka edaspidi neilt just seda autot broneerida golfarite jaoks.\nHotell oli normaalne, ei midagi erilist, kuid samas midagi ka puudu ei olnud. Toad on piisavalt suured.\nVäljakutest sealkandis palun soovita edaspidi järgnevaid: Santana, Mijas Golf ( Los Olivos) ja El Chaparral, sest need kolm on väga head väljakud. Kui keegi soovib mängida Calanoval, siis ära seda kindlasti soovita, sest see oli täielik jama.\nRohkem ei oskagi lisada. Tänud veelkord ka sulle asjaajamise eest.\n25.07.2011 Heiki ja Tiit. Läti-Leedu Golfireis.\nTäname suurepäraselt kokku pandud Läti-Leedu golfireisi eest. Kõik sujus\nsuurepäraselt! Leedu väljakud on suurepärases korras ja rahvast vähe.\nJuba liiguvad mõtted järgmise golfireisi suunas.\n12.07.2011 Sirje räägib Türgi reisist.\nHotell Türgis (Belek) MELISSA GARDEN HOTEL 4*\nMeie reis läks suurepäraselt:) Oleme Teile väga tänulikud!\nJuba lennujaamas võeti meid punase vaibaga vastu (keegi VIP'idest oli meiega samaaegselt Antalya'sse saabunud). Kuna läksime Beleki rajooni vaid kolmekesi, siis jõudsime suhteliselt kiiresti oma hotelli kohale. Hotell vääris kõike seda, mida olime eelnevalt tema kohta internetist lugenud ja mida oli meile soovitatud. Väga meeldiv vastuvõtt. Soe ja sümpaatne meeskond. Kolmapäeva õhtuti toimuvad suured pidulikud õhtusöögid kõikidele hotelli külastajatele ühe välibasseini ääres. Iga õhtu on erinev meelelahutusprogramm. Väga head olid ka hotelli animaatorid, kelle hoolde võis oma lapse jätta rahuliku südamega kasvõi pooleks päevaks. Muidu oli hotell väga puhas. Nii toateenindus kui ka muu meeskond oli väga positiivne, abivalmis ja suhtlemiseks avatud.Mitmed teenindajad oskasid meiega inglise keeles suhelda. Toiduvalik oli väga rikkalik ja söögikordi oli lausa 7. Eriti mõnusad olid igahommikused pannkoogielamused. Hotellis olid põhilised külastajad Venemaalt või kohalikud türklased, kuid seda suuremat elevust tekitasime meie oma Eestist olemisega. Hotellist oli võimalik sõita koos seltskonnaga lähimatesse ööklubidesse ja hiljem oli tagasitulek ka ühine. Meie oleme siiski oma reisiga väga rahul ja juba Antalya lennujaamas tekkis tahtmine tagasi minna:)\n04.05.2011 Jüri. Mallorca Golfireis.\nReis oli väga tore ja hästi korraldatud!\nMa maksin kohapeal juurde ja sain uuemad ja paremad autod rentida.\nKõik kolm golfiväljakut olid väga head ja täiesti erinevad :\n22.04. Golf Park lihtne väljak\n23.04. Golf Son Termens ERITI HUVITAV , ILUS ja RASKE väljak - soovitan kindlasti kasutada baggy (autot) !\n24.04. Golf Maioris kõige uuem väljak , korras, rentisime Segway'd rajale - see oli lahe\nOmapead külastasime viimasl päeval /esmaspäeval 25.04 / SON VIDA GOLF vt: http://www.sonvidagolf.com/en/home/\nSee oli SUPER! Greenfee 120€ + autod aga fantastiline park-väljak . kindlasti soovitan !\nHotell oli hea. Sõime seal ainult hommikusööki. Igal õhtul oli erinev restoran ...;-))\nSuurepärane koostöö, ma tänan Teid väga\n19.04.2011 Heiki ja Tiit. Türgi Golfireis.\nOleme Türgi golfireisilt tagasi ja väga rahul.\nKogu sealne korraldus oli väga heal tasemel ja sujus tõrgeteta.\nTäname ja ootame uusi pakkumisi.\n02.11.2009, Mati Laurson räägib Sheshani golfiklubi kogemusest.\nOlen Hiina kogemusega ülimalt rahul. Kõik toimis nagu lubatud.\nVarahommikul ootas meid mugav minibuss koos autojuhi ja giidiga. Sõit väljakule möödus kiiresti.\nSheshani klubi on ekslusiivne ja mugavustega kokku ei hoita. Jõime terrassil meeldiva hommikukohvi, kuni saabus meiega koos mängiv klubiliige. Meeldiv Hiina busimessman, kes rääkis piisavalt hästi inglise keelt ning mõned sõnad vene keeleski.\nGolfisetid olid juba autodele pakitud ja igat mängijat ootas kenas vormirõivastuses väike Hiina caddie-neiu.\nLaenatud keppidega harjumiseks küll aega ei antud ja kihutasime kohe tee-alale. Väljak oli superheas korras. Tunda oli muidugi lähenevate suurvõistluste hõngu. Hooldetiimid jalutasid 20-30 liikmeliste puntidena vabadel radadel ja lihtsalt korrastasid iga väiksemat konarust-auku. Hoogsalt käis ka tribüünide ehitamine. Õnneks see mängu ei häirinud.\nMängutempo oli kiire ja esimestel radadel polnud aega ringigi vahtida (harjumine rendikeppidega ja mängustiiliga). Caddied tegid oma tööd perfektselt - meil võttis sellise teenindustasemega harjumine isegi vähe aega. Näiteks greenil asetab caddie sulle palli nii maha, et pallil olev kiri või juhtnool näitab õiget löögisuunda (kusjuures tõesti tasus nende silma usaldada).\nPeale sisseelamist nautisime mängu täiega - huvitav äärmiselt heas korras rada (park tüüpi - rohkelt bunkreid ja vett, väikesed puuribad radade vahel, rough leebe), meeldiv ümbrus (väljakut ümbritseb kallite villade rajoon hoolitsetud aedade ja kenade majadega). Autod olid varustatud karastusjookide ja puuviljadega, et härrased rahule jääks.\nMänguring sai kiirelt läbi, oleks tahtnud kohe uuele minna. Võõral rajal jäi tulemus küll alla oma tasemele (109 lööki), kuid kogemus oli igati ootuspärane.\nKlubihoone mõnusas vanas stiilis ja kõiki mugavusi täis. Riietusruumid basseinide ja saunadega, mõnusad baariruumid ja restoran.\nHinnatase muidugi kõigele vastav. Golfikeppide rent ca 640 krooni, golfikingad 160 krooni, "kohustuslik" jootraha caddiele 80 krooni.\nMina jäin igati rahule ja soovitan väljakut kõigile, kes Shanghais liiguvad\n29.01.2013 Golfi reis Belekki\nMeie reis läks hästi. Kohapeal sujus kõik väga hästi. Aegadest peeti kinni ja kõik olid sõbralikud ja viisakad. Väljakud olid korras aga üle rahvastatud, ehk siis sai kogeda korralikku golfi turismi, kus üks flait oli greenil, teine flait keset feerwaid ja kolmas flait sooritas avalööke. Siit minu jaoks järeldus, et järgmine kord peaks minema jaanuari teisest nädalast või novembris ja hotelliks valiks Sueno, kõik on hotelli ligi, väljakud ja treeningu võimalused.\nReis sujus suurepäraselt, hotell oli hea, golfiväljakud suurepärased ja Vega Tours väga abivalmis.\nSuure tänud veelkord korraldamast ja veel nii operatiivselt!


Tehingud - Advokaadibüroo Sorainen\nDuisburger Hafen omandas osaluse Hiina-Valgevene Great Stone Industrial Park’i haldusettevõttes 30. Jul 2018, Juura: Ühinemised ja ülevõtmised\tThe world’s largest inland port, Duisburger Hafen, located in Duisburg, Germany, became a shareholder in the Industrial Park Development Company (the management company of the China-Belarus Great Stone Industrial Park). Sorainen Belarus ...\nLeedus arendatakse uut pikaajalist rahastamisvahendit 25. Jul 2018, Juura: Kapitaliturud\t/ Äri: Finantsteenused ja kindlustus\tSorainen assisted the Lithuanian Ministry of Finance in drafting the Securitisation and covered bond law. The purpose of the law will be to contribute to Lithuanian capital market development and expand financing source options. The new ...\nTeslaPlay omandas e-raha asutuse tegevusloa 25. Jul 2018, Juura: Finantsteenused ja -regulatsioon\t/ Äri: Finantsteenused ja kindlustus... Sorainen advised TeslaPay on establishing a company in Lithuania and obtaining an e-money institution licence from the Bank of Lithuania. TeslaPay’s mission is to provide smoother, faster and cheaper international payment services in ...\nAlexela Oil omandab 220 Energia ettevõtted 24. Jul 2018, Juura: Ühinemised ja ülevõtmised\t/ Äri: Energeetika ja üldhuviteenused\tSorainen nõustab klienti Home of Smart Energy Eesti ja Läti tütarettevõtete 220 Energia müügis Alexela kontsernile. 220 Energia on Eesti erakapitalil põhinev elektrimüügi ettevõte. „Alexela on 220 Energiaga väga sarnane elektri- ja ...\nBaring Vostok omandas osaluse ettevõttes Itransition 19. Jul 2018, Juura: Erakapital\t/ Äri: Telekommunikatsioon, meedia ja tehnoloogia\tSorainen supported Baring Vostok Private Equity Fund V in connection with acquisition of a minority stake in one of the leading Belarusian software developer Itransition, with a history of about 20 years, having offices in Belarus, USA, ...\nBaltCap müüb Kelprojektase 13. Jul 2018, Juura: Ühinemised ja ülevõtmised\tSorainen advised BaltCap, a major private equity and venture capital investor in the Baltic region, on sale of Kelprojektas to Swedish technical consultancy firm Tyréns. Kelprojektas’ operations will continue under the existing name and ...\nNicorex Baltic ostis konkureeriva e-sigaretitooteid müüva ettevõtte 8. Jun 2018, Juura: Ühinemised ja ülevõtmised\tSorainen nõustas e-sigarettide müüjat Nicorex Baltic konkurendi Elgery Groupi ostus. Ostjate poolel oli lisaks Nicorex Balticule ka Veiplandi jaekett. Tehingu oluliseks osaks on 10 SKYsmoke kaupluse liitmine Veiplandi 11 kauplusega ühtseks ...\nPalkmajatootjad Hobbiton ja Saulerman ühinesid 8. Jun 2018, Juura: Ühinemised ja ülevõtmised\t/ Äri: Toiduainetööstus, põllumajandus ja... Sorainen nõustas käsitööpalkmajade tootjat Hobbitoni teise Räpina palkmajatootja Saulermaniga ühinemisel. Ühinemiskokkulepe sõlmiti eelmisel nädalal. Tööd jätkatakse Hobbitoni nime all. Kokku on palkmajatootjal nüüd 52 töötajat ja sellega ...\nTaxify kaasas 175 miljonit dollarit 30. May 2018, Juura: Investeeringute soodustamine, Erakapital\tSorainen nõustas Taxify’d 175 miljoni dollari suuruse investeeringu kaasamisel, kus juhtinvestoriks oli Saksamaa autotootja Daimler. Tehinguga kasvas Taxify väärtus miljardi dollarini. Investeerimisringis osales ka Taxify strateegiline ...\nNelja Energia aktsionärid allkirjastasid lepingu 100% aktsiate müügiks Eesti Energiale 29. May 2018, Juura: Kinnisvaraõigus, Ühinguõigus, Konkurentsiõigus, Energeetika ja üldhuviteenused\t/... Sorainen nõustab Balti riikides tegutsevat taastuvenergiatootjat ja -arendajat Nelja Energiat ettevõtte kogu aktsiapaketi müügis Eesti Energia tütarettevõtjale Enefit Green. 29. mail allkirjastasid Nelja Energia suuromanik Vardar Eurus ...


Suurim stiiliaps: kas seelik koos tossudega on siis äge või hoopis täielik stiiliämber? - NAISTEKAS\nSuurim stiiliaps: kas seelik koos tossudega on siis äge või hoopis täielik stiiliämber?\n13.oktoober 2017 16:00\nNaisteka lugejad ei ole suutnud seelik+botased trendi siiani omaks võtta. Mida sina arvad, kas selline kombinatsioon on äge või ootad pikisilmi aega, millal see trend ükskord lõpeb?\nJaanika: Kõige suurem stiiliaps on kleit/seelik tossudega. On küll ilusaid tosse aga jäägu need siiski sportimiseks. Jube on vaadata sellist kooslust. Olen isegi alles 30+ ja tean, et trend on selline aga siiski kannan pidulikke kingi kleidi ja seelikuga.\nMerilyn: Minu silmade jaoks on andeks andmatu stiiliaps, kui pannakse selga viisakas ja kena naiste pintsak ja jalga musta värvi püksid ja siis topitakse pintsaku alla erkroosa top ja lisaks kōigele ripub see selle kauni pintsaku alt välja. Olen sellist kombinatsiooni näinud ja küll. Isegi kui pintsak on Chanel’i viimane väljalase ja igavesti uhke,teeb see üldmulje väga odavaks.\nÜleüldse arvan,et kui ennast riietuda,siis pigem stiilselt ja mōōdukalt värvikalt.\nSamuti arvan,et tuleks tähelepanu pöörata asjaolule, et käekott ja kingad vōiksid vähemalt paista sama tooni. Eriti inetu on, kui välja minnakse suure, uhke,viimase peal käekotiga ,mis on näiteks tumeroosa, siis jalga topitakse kas hallid Nike jooksutossud vōi kollased baleriinad.\nArvan,et värvide kombinatsioonil on suur vōlu ja sellele peab tähelepanu pöörama,kui naise jaoks on oluline stiilne ja kena väljanägemine!\nMerit: Olen tänavapildis tihti tähele pannud, et kleite ja seelikuid kantakse tossudega. Olgu, pean tunnistama, et teatud stiilis kleitidega ketsid sobivad (need kehasse istuvad lihtsad igapäevased kleidid), kuid kui kleit on juba alt laienev, võibolla natukene pidulikum või sitsisatsiline, siis vōiks tossud küll kappi jätta. Mina olen arvamusel, et kui tahad kanda ketse ja tosse, vali juurde teksad, püksid, kui tahad kanda kleiti, vali juurde kingad — vahet ei ole, kas kontsaga või ilma.\nMoelooja nipid, kuidas leida sügis-talvises trendirägastikus õige suund 05.10.2017


Koos HIITiga: Kate Fredericki intensiivsete intervalltreeningute sari Tervislik toit minu lähedal Mao rasva poletamise nouanded Kannadas\nKõik, mis häirib verevoolu. Kihisevad tabletid vererõhu langetamiseks, salvid veenilaiendite jaoks, salvid hemorroidide jaoks, geelid artroosi korral. Kaltsifitseerimine on ohtlik oma terava kristallstruktuuri tõttu. Kate Friedrich kasutab erineva kaaluga hantlid on see, iga treeningu täpne kaal, mille saate kontrollida programmi käsiraamatust. Spetsiaalselt loodud diabeetikutele.\nNõrk füüsiline ettevalmistus spordi algaja Südame-veresoonkonna haigus Probleemid lihasluukonna või liigestega Rasedus ja sünnitusjärgne periood vähemalt 2 kuud Kui teil on muid aktiivse tööga kokkusobimatuid haigusi, pidage enne kodus ringtreeningu tegemist nõu oma arstiga. Programm sobib tüdrukutele, kes soovivad kaalust alla võtta, põletada rasva ja toonitada lihaseid.\nKui mõned harjutused ei sobi sulle, saate need programmist välja jätta, et kasutada harjutuse muudetud versiooni või asendada mõne muu valitud harjutusega.\nRingraja jõudluse ringtreening Pakume kodus terviklikku ringtreeningut, mis sisaldab erinevaid harjutusi kõikidele probleemsetele piirkondadele.\nQ\_u0026A Kuliah di Kanada - BIAYA KULIAH, LIVING COST, AKOMODASI DI KANADA - Fansi Lantana\nSee aitab treenida maksimaalse efektiivsusega. Programm sisaldab järgmist tüüpi harjutusi sulgudes on konkreetsed näited : Kardiotreening rõhuasetusega kõhule põlvede kõrgelt tõstes jooksmine, burpee, horisontaaljooks, krabirihma sisse hüpates jalgu tõstes Kardiotreening rõhuasetusega jalgadele külgmised hüpped, hüpped, hüpped kraadi, hüpped laiasse kükki, sumokükiga hüppamine Harjutus ülakeha jaoks hantlite pingid õlgadele, tõuked, tricepsi tõuked, biitsepsi jaoks käte tõstmine, käte laotamine selja nõlval Harjutus kõhu jaoks Avatari rasva kadu, mao rasva poletamise nouanded Kannadas, varvaste puudutamine, jalatõsted, venekeelne väänamine Treeningplank külgplaat, õlal olev plank, jalgade määramine rihmas, ämblik, rihmas kõndimine Harjutus hantliga jalgadele külgsuunaline, pikali viskamine, ettepoole kukkumine, kükitamine hantlitega, survetõsted Harjutused jalgadele põrandal külgmine jala tõstmine kõigil neljal jalal, jalgade kääride jala tõstmine küljelt põlvitavate jalgade tõstmiseks sillas Iga treening sisaldab ühte harjutust.\nKuid vähesed inimesed mõistavad, et see on vaid jäämäe tipp.\nKui harjutust tehakse erinevatel külgedel nt viskaminesiis vaheldumisi käsi läbi ringi. Meie skeemi harjutus on jagatud 5 päevaks. Võite treenida 3—5 korda nädalas omal valikul, lihtsalt käivitage iga programm üksteise järel.\nNäiteks kui treenite 3 korda nädalas: Esmaspäev - 1.\nSalendav kreem LipoAlcachofa.\nHarjutused on lõpule viidud arvel või õigel ajal, kui teile meeldib, saate keskenduda allpool olevale plaanile. Voorude arv määrab tema enda võimalused ja õppetunni kogukestuse põhjal.\nÜlejäänud harjutuste vahel sekundit. Puhake ringide vahel minutit. Treeningu kogu aeg minutit. Planeerige ringtreening edasijõudnutele: Iga harjutust tehakse sekundit või kordust. Kogu treeningu aeg minutit.\nMeie saidil olev Olga vastutab autorite valiku ja avaldatud materjalide kvaliteedi eest. Kuidas kiudaineid õigesti võtta ja kui palju vajate kaalu langetamiseks päevas?


Alkolukk* - enne mootori käivitamist | Alkolukk | Käivitamine ja sõitmine | V40 Cross Country 2015 Early | Volvo tugi\nAlkolukuNii nimetatud Alcoguard. otstarve on takistada auto juhtimist alkoholijoobes.\nAku laetuse märgutuli.\nPuhumistesti tulemuse märgutuli.\nMärgutuli näitab, et seade on puhumistestiks valmis.\nKui märgutuli (6) põleb rohelisena, on alkolukk kasutusvalmis.\nVõtke alkolukk hoidikust. Kui alkolukk on uste avamise ajal autost väljaspool, tuleb alkolukk enne kasutamist lüliti (2) abil aktiveerida.\nPööra huulik (1) püsti, hinga sügavalt sisse ja puhul ühtlaselt huulikusse, kuni umbes 5 sekundi pärast kuuled klõpsatust. Puhumistesti võimalikud tulemused on koondatud tabelisse Puhumiskatse tulemused.\nKui teadet ei kuvata, siis on katsetulemuse ülekanne autosse ebaõnnestunud – sel juhul vajutage nuppu (3), et tulemus käsitsi autosse üle kanda.\nPöörake huulik alla tagasi ja pange alkolukk hoidikusse.\nPärast õnnestunud puhumistesti käivitage mootor 5 minuti vältel – kui viivitate kauem, tuleb testi korrata.\nMärgutuli (5) + ekraani tekst\nRoheline + Alkolukk Test negatiivne\nKäivitage mootor – alkoholisisaldust ei tuvastatud.\nKollane + Alkolukk Test negatiivne\nMootori saab käivitada – mõõdetud alkoholisisaldus on suurem kui 0,1 promilli, mis on kehtivast piirnormist madalamLubatud piirmäärad on riigiti erinevad. Viige ennast kurssi riigis kehtivate eeskirjadega. Loe lisaks peatükist Alkolukk - Meelespea!.\nPunane + Test ebaõnnestus Oota 1 minut ja proovi uuesti\nMootorit ei saa käivitada – mõõdetud alkoholisisaldus ületab kehtivat piirnormiLubatud piirmäärad on riigiti erinevad. Viige ennast kurssi riigis kehtivate eeskirjadega. Loe lisaks peatükist Alkolukk - Meelespea!.\nPärast sõitmist saa auto 30 minuti vältel käivitada ilma uue puhumiskontrollita.\nAlkolukk* Alkolukk* - funktsioonid ja toimimine Alkolukk* - hoiustamine Alkolukk* - Meelespea! Alkolukk* - sümbolid ja teated


Soome 1. kv SKT kasv 2,7% - Äripäev\nSoome 1. kv SKT kasv 2,7%\n09. juuni 2004, 10:48\nEelmine artikkel: Ruokakesko ja ICA loovad Balti ühisfirma\nJärgmine artikkel: Ruokakesko ja ICA loovad Balti ühisfirma\nSoome statistikaameti andmeil kasvas Soome majandus aasta esimeses kvartalis eelnenud kvartaliga võrreldes 0,7% ning aasta arvestuses 2,7%.\nKiireim kasv oli teenuste sektoris. Statistikaameti andmeil oli majanduskasvu mootoriks nii tugev nõudlus siseturul kui netoeksport. Majapidamiste kulutused kasvasid 5%, eriti aktiivne oli kestvuskaupade nagu autode ja kodusisustuse ostmine. Investeeringud aga vähenesid. Euroopa Liidus kasvas SKT esimeses kvartalis esialgseil andmeil eelnenud kvartaliga võrreldes 0,6% ning aasta arvestuses 1,5%, vahendab agentuur Startel.


Tuhanded meiliaadressid võivad uuel nädalal tööta jääda - Sekretar\nTuhanded meiliaadressid võivad uuel nädalal tööta jääda\n5. jaanuaril lõppeva Eesti internetiaadressidele ümberregistreerimisel on tuhanded .ee lõpuga domeenid endiselt registreerimata ja nende omanikud võivad neist ilma jääda, mis tekitab enim kahju firmadele endile, kelle töötajad ei saaks ligi elektronpostile ning elektronposti klienditugi ei toimiks.\nElioni domeeniteenuste ja arvutikaitse ärijuht Päärn Brauer ütles, et enne domeenireformi käivitumist oli registreeritud 80 000 domeeni, kuid neist registreeritakse ümber hinnanguliselt vaid pooled, vahendas Aktuaalne Kaamera. "Hetkel on registreeritud ümber üle 20 000 domeeni ehk siis päris palju on registreerimata," nentis ta.\nÜmber registreeritakse ilmselt vaid pooled seetõttu, et teine pool on näiteks pankrotistunud firmade domeenid või mõne ühekordse kampaania jaoks loodud lehed, mida juba ammu ei kasutata, kuid mida ei ole ka maha võetud. N-ö elujõuliste domeenide omanikud on siiski aasta lõpus ärkama hakanud ja vähemalt Eestis suurimat turuosa hoidval Zone Medial on aastalõpunädal olnud klientiderohke.


Privaatsuspoliitika – Öli Organic Skincare\nÖli e-poe Privaatsuspoliitika Seisuga 29.10.2018\nVeebipoe www.oli.organic vastutav töötleja on 3Energy Group OÜ (registrikood 14238676923), asukohaga Sulevimägi 8/7, Tallinn, 10133, telefon +37256645579, email info@oli.organic.\n– Nimi, telefoninumber e-posti aadress\n– Kauba kohaletoimetamise aadress\n– Pangakonto number\n– Kaupade maksumus ja maksetega seotud andmed (ostuajalugu)\n– Klienditoe andmed\nIsikuandmeid kasutakase kliendi tellimuste haldamiseks ja kauba kohaletoimetamiseks.\nIsikuandmeid nagu e-post, telefoni nr, kliendi nimi, töödeldakse selleks, et lahendada kaupade ja teenuste osutamisega seonduvaid küsimusi (klienditugi). 3Energy Group OÜ edastab maksete teostamiseks vajalikud isikuandmed volitatud töötleja\nMaksekeskus AS-le ( Niine 11, Tallinn 10414 ja tel nr +372 5887 5115ˇ , e-posti aadress: support@maksekeskus.ee ).\nIsikuandmeid hoitakse 3Energy Group OÜ serverites, mis asuvad Euroopa Liidu liikmesriigi või Euroopa Liidu majanduspiirkonnaga liitunud riikide territooriumil. Andmeid võidakse edastada riikidesse, mille andmekaitse taset on Euroopa Komisjon\nhinnanud piisavaks ning USA ettevõtetele, kes on liitund andmekaitse kilbi (Privacy Shield) raamistikuga.\nNB! Kui isikuandmeid töödeldakse otseturunduse eesmärgil (profileerimine), on kliendil õigus oma isikuandmete nii algse kui ka edasise töötlemise, sealhulgas otseturundusega seotud profiilianalüüsi tegemise suhtes igal ajal vastuväiteid\nesitada teavitades sellest kliendituge e-posti teel (vastav teave tuleb esitada selgelt ja eraldi igasugusest muust teabest).\nIsikuandmete töötlemisega seotud vaidluste lahendamine toimub klienditoe vahendusel (info@oli.organic, tel +37256645579). Järelevalveasutus on Eesti Andmekaitse Inspektsioon (info@aki.ee).